tripathysagar/odia_wiki huggingface dataset:
ଲେଭୋବୁନୋଲୋଲ,  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ବେଟାଗାନ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଇଣ୍ଟ୍ରାଓକୁଲାର ଚାପ ଏବଂ ଓପନ ଆଙ୍ଗଲ ଗ୍ଲକୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ଏହା ଚାପକୁ ପ୍ରାୟ ୨୫ରୁ ୪୦% ହ୍ରାସ କରିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ରଙ୍ଗ ଲାଲ ଆଖି ଫୋଡ଼ିହେଲା ଭଳି ଲାଗେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଜୀବାଣୁ କେରାଟାଇଟିସ ଏବଂ ନିମ୍ନ ରକ୍ତଚାପ ହୋଇପାରେ । ଏହା ଏକ ଅଣ-ଚୟନକାରୀ ବିଟା ବ୍ଲକର । ୧୯୮୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଲେଭୋବୁନୋଲୋଲ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ୩୦ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ୫ ମିଲି ଔଷଧର ମୂଲ୍ୟ ପ୍ରାୟ ୧୨ ଡଲାର ଅଟେ ।
କମଳାକାନ୍ତ ଲେଙ୍କା  (୧୯ ନଭେମ୍ବର ୧୯୩୫- ୧୯୯୯) ଓଡ଼ିଶାର ଜଣେ ଅଧ୍ୟାପକ ଓ କବି ଥିଲେ  । ତାଙ୍କ କବିତା ସଂକଳନ ସ୍ରୋତର ନାମ ଋତ ପାଇଁ ସେ ୧୯୮୦ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କର ଅନ୍ୟାନ୍ୟ ଉଲେଖଯୋଗ୍ଯ କବିତା ସଙ୍କଳନ ମଧ୍ୟରେ ଉତ୍ତରଣ  (୧୯୬୬), ସ୍ମରଣ ବିସ୍ମରଣ  (୧୯୭୩), କବିତାର ମୁହଁ  (୧୯୭୪) ଓ ଅତଂତଃ ନିଶ୍ଚୁପ  ( ୧୯୭୫ ) ଆଦି ଅନ୍ୟତମ  । ସେ ୧୯୭୯ରେ ବିଷୁବ ମିଳନ ପୁରସ୍କାର ମଧ୍ୟ ପାଇଥିଲେ । ଓଡ଼ିଆ କବି ସିତାଂଶୁ ଲେଙ୍କା ତାଙ୍କ ପୁଅ । ୧୯୯୯ ମସିହା ଅଗଷ୍ଟ ୧୮ ତାରିଖରେ ତାଙ୍କର ଦେହାନ୍ତ ହୋଇଥିଲା । ପ୍ରାରମ୍ଭିକ ଜୀବନ ଓ ଶିକ୍ଷା କମଳାକାନ୍ତ ଲେଙ୍କା ୧୯୩୫ ମସିହା ନଭେମ୍ବର ୧୯ ତାରିଖରେ ଭଦ୍ରକ ଜିଲ୍ଲାର ଇଚ୍ଛାପୁର ଗ୍ରାମରେ ଜନ୍ମଲାଭ କରିଥିଲେ । ତାଙ୍କ ମାତାଙ୍କ ନାମ ଥିଲା ସାବିତ୍ରୀ ଦେବୀ ଓ ପିତାଙ୍କ ନାମ ଥିଲା ମୁରଲୀଧର ଲେଙ୍କା ।ସେ ଭଦ୍ରକର ଏନ.ସି. ହାଇସ୍କୁଲରୁ ମ୍ୟାଟ୍ରିକ, ୧୯୫୮ରେ ଭଦ୍ରକ କଲେଜରୁ କଳାରେ ସ୍ନାତକ  (ବି.ଏ.) ଓ ୧୯୬୧ରେ ଶାନ୍ତି ନିକେତନ  (କଲିକତା)ର ବିଶ୍ୱଭାରତୀ ବିଶ୍ୱବିଦ୍ୟାଳୟରୁ ଓଡ଼ିଆ ସାହିତ୍ୟରେ ପ୍ରଥମ ଶ୍ରେଣୀରେ ସ୍ନାତକୋତ୍ତର  (ଏମ.ଏ.) ପାସ କରିଥିଲେ  । ତାଙ୍କର ମୋଟ ସାତ ଜଣ ସନ୍ତାନ ଥିଲେ: ମଝିଆ ପୁଅ ସିତାଂଶୁ ଲେଙ୍କାଙ୍କୁ ମିଶାଇ ତିନି ପୁଅ ଓ ତିନି ଝିଅ । ବୃତ୍ତିଗତ ଜୀବନ ଏମ.ଏ. ପାସ କରିବା ପରେ ସେ ଶିକ୍ଷକତାରୁ ନିଜ ବୃତ୍ତିଗତ ଜୀବନ ଆରମ୍ଭ କରିଥିଲେ । ପ୍ରଥମେ ସେ ହାଟଡିହି ଓ ଧାମନଗର ହାଇସ୍କୁଲରେ ଶିକ୍ଷକତା କରିବା ପରେ ବାସୁଦେବପୁରର ଅଟଳବିହାରୀ ମହାବିଦ୍ୟାଳୟରେ ଓଡ଼ିଆ ବିଭାଗର ଅଧ୍ୟାପକ ଭାବେ ଯୋଗ ଦେଲେ । ତା ପରେ ସେ ଭଦ୍ରକ ମହାବିଦ୍ୟାଳୟ, ବଲାଙ୍ଗୀରର ରାଜେନ୍ଦ୍ର ନାରାୟଣ ମହାବିଦ୍ୟାଳୟ, ବ୍ରହ୍ମପୁରର ଖଲିକୋଟ ମହାବିଦ୍ୟାଳୟ, ପୁରୀର ସାମନ୍ତ ଚନ୍ଦ୍ରଶେଖର କଲେଜ, ଯାଜପୁରର ନୃସିଂହ ଚୌଧୁରୀ ମହାବିଦ୍ୟାଳୟ ଆଦିରେ ଅଧ୍ୟାପନା କରି ପୁଣି ଭଦ୍ରକ ମହାବିଦ୍ୟାଳୟର ଓଡ଼ିଆ ବିଭାଗୀୟ ମୁଖ୍ୟ ଭାବେ ଯୋଗଦେଇଥିଲେ । ସେଠାରୁ ସେ ୧୯୯୩ ମସିହାରେ ଅବସର ନେଇଥିଲେ । ମୃତ୍ୟୁ ୧୯୯୯ ମସିହା ଅଗଷ୍ଟ ୧୮ ତାରିଖ ସକାଳ ୫ ଘଟିକା ସମୟରେ ତାଙ୍କର ଦେହାନ୍ତ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୨ ସେପ୍ଟେମ୍ବର ବର୍ଷର ୨୫୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୫୬ତମ  । ବର୍ଷ ଶେଷ ହେବା ପାଇଁ ଆଉ ୧୧୦ ଦିନ ବାକି ଅଛି ।
ବେଲଗାଁ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ବେଲ୍ଗଉମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବେଲଗାଁ ୧୫.୮୫୮୩ ଉତ୍ତର ଅକ୍ଷାଂଶ ଓ ୭୪.୫୦୭୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବେଲଗାଁ ସହରର ମୋଟ ଜନସଂଖ୍ୟା ୩୯୨୦୦ ଅଟେ । ସେଥି ମଧ୍ୟରୁ ୫୦.୭୬% ଜଣ ପରୁଷ ହୋଇଥିବା ବେଳେ ୪୯.୨୪% ଜଣ ନାରୀ ଅଟନ୍ତି । ବେଲଗାଁର ସାକ୍ଷରତା ହାର ୬୬.୮୪% ଅଟେ । ଏହା ଜାତୀୟ ହାରଠାରୁ -୨.୦୦% ପ୍ରତିଶତ କମ ଅଟେ । ସେଥିରୁ ୩୭.୮୪% ପ୍ରତିଶତ ପୁରୁଷ ଓ ୨୯.୦୦% ନାରୀ ଅଟନ୍ତି । ୧୩.୬୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ବେଲଗାଁର ସରକାରୀ ଭାଷା ଅଟେ ।
ପୋଲୁର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ତିରୁବନମଲଇ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୋଲୁର ୧୨.୫୧୧୪ ଉତ୍ତର ଅକ୍ଷାଂଶ ଓ ୭୯.୧୨୩୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୋଲୁର ସହରର ମୋଟ ଜନସଂଖ୍ୟା ୨୫୪୯୨ ଅଟେ । ସେଥି ମଧ୍ୟରୁ ୪୯.୩୮% ଜଣ ପରୁଷ ହୋଇଥିବା ବେଳେ ୫୦.୬୨% ଜଣ ନାରୀ ଅଟନ୍ତି । ପୋଲୁରର ସାକ୍ଷରତା ହାର ୭୨.୧୩% ଅଟେ । ଏହା ଜାତୀୟ ହାରଠାରୁ ୭.୨୯% ପ୍ରତିଶତ କମ ଅଟେ । ସେଥିରୁ ୩୮.୯୮% ପ୍ରତିଶତ ପୁରୁଷ ଓ ୩୩.୧୫% ନାରୀ ଅଟନ୍ତି । ୧୧.୦୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପୋଲୁରର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୩ ଜୁନ ବର୍ଷର ୧୫୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୫୫ତମ  । ବର୍ଷ ଶେଷ ହେବା ପାଇଁ ଆଉ ୨୧୧ ଦିନ ବାକି ଅଛି ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ଜୁଲାଇ ବର୍ଷର ୧୯୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୯୮ତମ  । ବର୍ଷ ଶେଷ ହେବା ପାଇଁ ଆଉ ୧୬୮ ଦିନ ବାକି ଅଛି ।
ଛତରପୁର ବ୍ଲକ ଭାରତୀୟ ରାଜ୍ୟ ଝାଡ଼ଖଣ୍ଡର ପାଲାମୁ ଜିଲ୍ଲାର ଏକ ବ୍ଲକ ଅଞ୍ଚଳ । ଏହା ଜାତୀୟ ରାଜପଥ 98 ଉପରେ ରହିଛି ଓ ଜିଲ୍ଲାର ଏକ ଉକ୍ଷ ଅଞ୍ଚଳ । 2001 ଜନଗଣନା ଅନୁସାରେ ଏହି ବ୍ଲକରେ 27,271 ପରିବାରରେ 166,843 ଜଣ ଅଧିବାସୀ ରହୁଥିଲେ । ଏହି ବ୍ଲକରେ ସମୁଦାଯ 240ଟି ଗ୍ରାମ ରହିଛି ।
ଏସିଏଏମ୨୦୦୦  (ଇଂରାଜୀ ଭାଷାରେ 2000) ଏକ ବସନ୍ତ ଟିକା ଯାହା ବସନ୍ତ ରୋଗ ଏବଂ ମଙ୍କିପକ୍ସରୁ ସୁରକ୍ଷା କରିବା ପାଇଁ ଦିଆଯାଏ  । ଏହା ସାଧାରଣତଃ କେବଳ ରୋଗର ଆଶଙ୍କା ଥିବା ଲୋକଙ୍କଠାରେ ବ୍ୟବହୃତ ହୁଏ । ଉପର ବାହୁର ଚର୍ମରେ ଦୁଇ ମୁନ ଥିବା ଛୁଞ୍ଚିକୁ ଟିକାରେ ବୁଡ଼େଇ କିଛି ଥର ଫୋଡ଼ି ଦିଆଯାଏ । ସମସ୍ତ ବୟସ ବର୍ଗରେ ସମାନ ଟିକା ବ୍ୟବହାର କରାଯାଏ । ଏହା ପ୍ରତି ତିନି ବର୍ଷରେ ପୁନର୍ବାର ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଏହା ଦିଆଯାଇଥିବା ସାଇଟରେ ପ୍ରତିକ୍ରିୟା, ଫୁଲିଯାଇଥିବା ଲିମ୍ଫ ନୋଡ, ଜ୍ୱର ଏବଂ ଥକାପଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମାୟୋକାର୍ଡାଇଟିସ୍, ପେରିକାର୍ଡାଇଟିସ୍, ଏନସେଫାଲାଇଟିସ୍ ଏବଂ ଗାଈ ବସନ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁକୁ କ୍ଷତି ପହଞ୍ଚାଇପାରେ, ବସନ୍ତ ରୋଗ ସଂସ୍ପର୍ଶରେ ଆସିବା ପରେ ଏହି କ୍ଷତି ହୋଇପାରେ । ଏଥିରେ ଜୀବନ୍ତ ଭୂତାଣୁ ଥାଆନ୍ତି ଯାହା ସଂସ୍ପର୍ଶରେ ଥିବା ଲୋକଙ୍କୁ ଆକ୍ରମଣ କରିପାରେ। ୨୦୦୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏସିଏଏମ୨୦୦୦ ଅନୁମୋଦିତ ହୋଇଥିଲା  ୨୦୦୮ ସୁଦ୍ଧା, ଏହା ଡ୍ରାଇଭାକ୍ସକୁ  <  " "    " "   " - - "  -  "88" > </ >  ବଦଳରେ ଦିଆଗଲା ଯାହା ବସନ୍ତ ରୋଗକୁ ରୋକିବା ପାଇଁ ପସନ୍ଦର ପ୍ରାଥମିକ ଟିକା ହେଲା । ଏହା ଜରୁରୀ ଉତ୍ପାଦ ବିକାଶ ଗାଇଟର୍ସବର୍ଗଦ୍ୱାରା ନିର୍ମିତ ଏବଂ କୋଷ ସଂସ୍କୃତିରେ   ନିର୍ମିତ  ୨୦୦୮ରେ ଏହା ଏକ ମାତ୍ରା ପିଛା ପ୍ରାୟ ସରକାରଙ୍କୁ ୫ ଡଲାର ଖର୍ଚ୍ଚ କରିବାକୁ ପଡ଼େ ।
ସଦନ ନାଏକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଟପାଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସଦନ ନାଏକଙ୍କ ବାପାଙ୍କ ନାମ ଜଗବନ୍ଧୁ ନାଏକ ଓ ପତ୍ନୀଙ୍କ ନାମ ତିଳୋତ୍ତମା ନାଏକ । ରାଜନୈତିକ ଜୀବନ ସଦନ ନାଏକ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୨୬ ଅଗଷ୍ଟ ବର୍ଷର ୨୩୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୩୯ତମ  । ବର୍ଷ ଶେଷ ହେବା ପାଇଁ ଆଉ ୧୨୭ ଦିନ ବାକି ଅଛି ।
ମା ମତେ ଶକ୍ତି ଦେ, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଲଳିତ ନନ୍ଦ । ନିଜାମ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସମସନ୍ ଲିମା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ବିଜୟ ମହାନ୍ତି, ତନ୍ଦ୍ରା ରାୟ, ବୈଶାଳୀ ପରିଡ଼ା, ହର ପଟ୍ଟନାୟକ, ଦେବୁ ବୋଷ, ଜୟୀରାମ ସାମଲ, ସୁରେଶ ବଳ, ଇଶା ବେବର୍ତ୍ତ, ଗୀତା ଦତ୍ତ, ତୁଷାର ପାଣିଗ୍ରାହୀ, ନିହାର ସାମଲ, ବ୍ରଜ ସିଂହ, କାନ୍ତ ସିଂହ, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବିଜୟ ମହାନ୍ତି ତନ୍ଦ୍ରା ରାୟ ବୈଶାଳୀ ପରିଡ଼ା ହର ପଟ୍ଟନାୟକ ଦେବୁ ବୋଷ ଜୟୀରାମ ସାମଲ ସୁରେଶ ବଳ ଇଶା ବେବର୍ତ୍ତ ଗୀତା ଦତ୍ତ ତୁଷାର ପାଣିଗ୍ରାହୀ ନିହାର ସାମଲ ବ୍ରଜ ସିଂହ କାନ୍ତ ସିଂହ ଦୁଃଖିରାମ ସ୍ୱାଇଁ ଅସୀମ ବସୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହମ୍ମଦ ମୁସୀର । ଗୀତିକାର ନିଜାମ କଥାଚିତ୍ରଟିର ଗୀତଗୁଡ଼ିକର ରଚନା କରିଥିଲେ । ତୃପ୍ତି ଦାସ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।
ୟୁରେମିଆ  (ଇଂରାଜୀ ଭାଷାରେ ) ଏକ ଲକ୍ଷଣ ପୁଞ୍ଜ ଯାହା ବୃକ୍‌କର କାର୍ଯ୍ୟକ୍ଷମତା କମ୍ ହେବାରୁ ପ୍ରକାଶ ପାଏ  ଏହି ଲକ୍ଷଣଗୁଡ଼ିକରେ ଥକ୍କା, ବାନ୍ତି, ଭୋକ ହ୍ରାସ, ମାଂସପେଶୀ କୁଞ୍ଚନତା/ କ୍ରାମ୍ପ, ଗଲୁ, ରେସ୍ଟଲେସ ଲେଗ୍ ସିଣ୍ଡ୍ରୋମ, ଦ୍ୱନ୍ଦ୍ୱ କିମ୍ବା ପ୍ରଶ୍ୱାସରେ ପରିସ୍ରା ଗନ୍ଧ ମିଳେ । ରୋଗ ଜଟିଳ ହେଲେ ସବଡୁରାଲ ହେମାଟୋମା, ୟୁରେମିକ ପେରିକାର୍ଡ଼ାଇଟିସ, ବା ଫୁସଫୁସ ଇଡିମା ହୋଇପାରେ। ତୀବ୍ର କିମ୍ବା କ୍ରନିକ୍ ବୃକକ୍ ରୋଗ ଯୋଗୁ ଏହି ଅବସ୍ଥା ହୋଇପାରେ  ମଧୁମେହ, ଉଚ୍ଚ ରକ୍ତଚାପ, ବୃକ୍‌କ ଧମନୀ ସ୍ଟେନୋସିସ, ହେମୋଲାଇଟିକ-ୟୁରିମିକ ସିଣ୍ଡ୍ରୋମ, ଆଇଜିଏ ନେଫ୍ରୋପାଥି, ଫୋକାଲ ସେଗମେଣ୍ଟାଲ ଗ୍ଲୋମେରୁଲୋସ୍କ୍ଲେରୋସିସ, ମେମ୍ବ୍ରେନୋପ୍ରଲିଫରେଟିଭ ଗ୍ଲୋମେରୁଲୋନେଫ୍ରାଇଟିସ ବା ପଲିସିସ୍ଟିକ ବୃକ୍‌କ ରୋଗରେ ଏହା ହୁଏ। ଶରୀରର ବର୍ଜ୍ୟବସ୍ତୁ ରୋଗ ବୃକ୍‌କ ଯୋଗୁ ନିଷ୍କାସିତ ହୋଇପାରେ ନାହିଁ  ଗ୍ଲୋମେରୁଲାର ଫିଲଟ୍ରେସନ ରେଟ   ୧୫ ମିଲି/ ମିନିଟରୁ କମ୍ ହେଲେ ଏହି ଅବସ୍ଥା ଉପୁଜେ  ଜିଏଫଆର ସାଧାରଣ ପାଖାପାଖି ହେଲେ କମ୍ ଲକ୍ଷଣ ଦେଖାଯାଏ  ପ୍ରାରମ୍ଭିକ ଚିକିତ୍ସା ସାଧାରଣତଃ ଡାଏଲିସିସ ପ୍ରଣାଳୀରେ କରାଯାଏ  ଲୋହିତ ରକ୍ତ କଣିକା କମ୍ ଥିଲେ ଏରିଥ୍ରୋପଏସିସ୍-ସ୍ଟିମୁଲେଟିଙ୍ଗ ଏଜେଣ୍ଟ ବ୍ୟବହାର କରାଯାଇପାରେ ଏବଂ କମ୍ ପୋଟାସିୟମ୍ ଥିବା ଖାଦ୍ୟ ଖାଇବାକୁ ସୁପାରିଶ କରାଯାଏ  ପରବର୍ତ୍ତୀ କାଳରେ ବୃକ୍‌କ ପ୍ରତିରୋପନ କରାଯାଇପାରେ  ଚିକିତ୍ସା ନ କଲେ ଫଳାଫଳ ଖରାପ ହୁଏ  ୟୁରେମିଆର ରୋଗୀ ସଂଖ୍ୟା ଅସ୍ପଷ୍ଟ କାରଣ ବୃକ୍‌କ କାର୍ଯ୍ୟ ହ୍ରାସ ହେବା ପୂର୍ବରୁ ଅଧିକାଂଶ ଲୋକ ଡାଏଲିସିସ୍ ଆରମ୍ଭ କରନ୍ତି   "ୟୁରେମିଆ"  ଶବ୍ଦର ଅର୍ଥ ହେଉଛି  "ରକ୍ତରେ ପରିସ୍ରା" । ଆରମ୍ଭରୁ ବୃକ୍‌କ ବିଫଳତା ହେତୁ ସମସ୍ତ ଲକ୍ଷଣ ପାଇଁ ୟୁରେମିଆ ଶବ୍ଦ ବ୍ୟବହୃତ ହୋଇଥିବାବେଳେ ୨୦୦୦ ଦଶକଠାରୁ ଏହା ଅଧିକ ତରଳ ପଦାର୍ଥ, ଅସ୍ୱାଭାବିକ ଇଲେକ୍ଟ୍ରୋଲାଇଟ କିମ୍ବା ସ୍ୱଳ୍ପ ଲାଲ ରକ୍ତ କଣିକା କାରଣ ଥିଲେ ଏହା ନିର୍ଣ୍ଣୟ କରାଯାଉ ନାହିଁ  ଏହି ଅବସ୍ଥା ପ୍ରଥମେ ୧୮୩୬ ମସିହାରେ ରିଚାର୍ଡ଼ ବ୍ରାଇଟଙ୍କଦ୍ୱାରା ବର୍ଣ୍ଣନା କରାଯାଇଥିଲା
ଛାତି ତଳେ ଡିଂ ଡଂ, ୨୦୧୬ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୌମ୍ୟରଞ୍ଜନ ପଟ୍ଟନାୟକ । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ । ଏହା ଚଳଚ୍ଚିତ୍ରଟି ୨୦୧୫ ମସିହା ନଭେମ୍ବର ୨୭ ତାରିଖରେ ତେଲୁଗୁ ଓ ତାମିଲ ଭାଷାରେ ମୁକ୍ତିଲାଭ କରିଥିବା  "ସାଇଜ୍ ଜିରୋ"  କଥାଚିତ୍ରର ଅବଲମ୍ବନରେ ତିଆରି ହୋଇଥିଲା । ଏହା ୨୦୧୬ ମସିହା ଅକ୍ଟୋବର ୧୦ ତାରିଖ ଦଶହରାରେ ମୁକ୍ତିଲାଭ କରିଥିଲା । ଓଡ଼ିଆ କଥା ଜଗତରେ ଅଭିନେତ୍ରୀ ଅର୍ଚ୍ଚିତା ସାହୁ ଏବଂ ବର୍ଷା ପ୍ରିୟଦର୍ଶିନୀ ମଧ୍ୟ ପ୍ରଥମ କରି ଏକାଠି ଅଭିନୟ କରିଥିଲେ ଏହି ଚଳଚ୍ଚିତ୍ରରେ । ଅଭିନୟ ସବ୍ୟସାଚୀ ମିଶ୍ର ଅର୍ଚ୍ଚିତା ସାହୁ ବର୍ଷା ପ୍ରିୟଦର୍ଶିନୀ ଶକ୍ତି କପୁର ସମ୍ବିତ ଆଚାର୍ଯ୍ୟ କିର୍ତ୍ତୀ ମହାନ୍ତି ଗୀତ ଓ ସଙ୍ଗୀତ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ମଳୟ ମିଶ୍ର । ବସନ୍ତରାଜ ସାମଲ ଏବଂ ବାପୁ ଗୋସ୍ୱାମୀ ଚଳଚ୍ଚିତ୍ରଟିର ଗୀତଗୁଡ଼ିକୁ ରଚନା କରିଛନ୍ତି ।
ଜର୍ଜିଆ ପଶ୍ଚିମ ଏସିଆ ଓ ପୂର୍ବ ୟୁରୋପ ମଝିରେ ଥିବା ଏକ ଦେଶ। ଇତିହାସ ଭୂଗୋଳ ଧର୍ମ ପ୍ରଶାସନିକ ବିଭାଜନ ସଂପୂର୍ଣ୍ଣ ଜର୍ଜିଆକୁ ୯ଟି ଅଞ୍ଚଳ, ଗୋଟିଏ ନଗର ଓ ଆଉ ଦୁଇଟି ସ୍ୱୟଂଶାସିତ ଗଣରାଜ୍ୟ ଭାବେ ବିଭକ୍ତ କରାଯାଇଛି ।
ବିଜେନ୍ଦ୍ର ସିଂହ ବେନିୱାଲ  (ଜନ୍ମ ୨୯ ଅକ୍ଟୋବର ୧୯୮୫) ହେଉଛନ୍ତି ଭାରତରେ ଜନ୍ମିତ ଜଣେ ପେଷାଦାର କୁସ୍ତି ଖେଳାଳି ତଥା ଜଣେ ଭାରତୀୟ ରାଜନୀତିଜ୍ଞ  । ପ୍ରାରମ୍ଭିକ ଜୀବନ ବିଜେନ୍ଦ୍ର ସିଂହ ୨୯ ଅକ୍ଟୋବର ୧୯୮୫ ଦିନ ହରିୟାନାର ଭିୱାନୀ ନିକଟବର୍ତ୍ତୀ କାଲୁୱାସ ନାମକ ଗ୍ରାମରେ ଏକ ଜାଟ ପରିବାରରେ ଜନ୍ମ ଗ୍ରହଣ କରିଥିଲେ । ପିତା ମହିପାଲ ସିଂହ ବେନିୱାଲ ହରିୟାନା ରୋଡୱେର ଜଣେ ଗାଡିଚାଲକ । ବିଜେନ୍ଦ୍ର ତଥା ତାଙ୍କ ବଡ଼ଭାଇ ମନୋଜର ଶିକ୍ଷା ପାଇଁ ଆବଶ୍ୟକୀୟ ଖର୍ଚ୍ଚ ତୁଲାଇବାକୁ ପିତାଙ୍କୁ ଅଧିକା କାମ କରିବାକୁ ପଡୁଥିଲା । ବିଜେନ୍ଦ୍ର ତାଙ୍କ ପ୍ରାଥମିକ ଶିକ୍ଷା ନିଜ ଗ୍ରାମ କାଲୁୱାସରେ ଶେଷ କରି ମାଧ୍ୟମିକ ଶିକ୍ଷା ଭିୱାନୀରେ ଲାଭ କଲେ ଏବଂ ପରିଶେଷରେ ଭିୱାନୀସ୍ଥିତ ବୈଶ ମହାବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କଲେ । ୧୯୯୦ ମସିହାରେ କୁସ୍ତି ଖେଳାଳି ରାଜ କୁମାର ସାଂଗୱାନ ଅର୍ଜୁନ ପୁରସ୍କାର ପାଇବା ପରେ ଭାରତରେ କୁସ୍ତି ଖେଳ ପ୍ରତି ଲୋକଙ୍କ ଆଗ୍ରହ ବୃଦ୍ଧି ପାଇଲା । ବିଜେନ୍ଦ୍ରଙ୍କ ବଡ଼ ଭାଇ ମଧ୍ୟ ଜଣେ କୁସ୍ତି ଖେଳାଳି ଥିଲେ । ତେଣୁ ବିଜେନ୍ଦ୍ର କୁସ୍ତି ଖେଳ ଶିକ୍ଷା କରିବାପାଇଁ ନିଶ୍ଚିତ କଲେ । ଇତି ମଧ୍ୟରେ ବିଜେନ୍ଦ୍ରଙ୍କ ବଡ଼ ଭାଇ ମନୋଜ ତାଙ୍କର ଉତ୍ତମ କୁସ୍ତି ପ୍ରଦର୍ଶନ ଯୋଗୁଁ ଭାରତୀୟ ସୈନ୍ୟବାହିନୀରେ ୧୯୯୮ ମସିହାରେ ଏକ ଚାକିରୀ ପାଇବା ଯୋଗୁଁ ସେ ମଧ୍ୟ ସାନ ଭାଇ ବିଜେନ୍ଦ୍ରଙ୍କ କୁସ୍ତି ଶିକ୍ଷା ପାଇଁ ଅର୍ଥ ଯୋଗାଇଦେବାକୁ ଆଗ୍ରହ ପ୍ରକାଶ କଲେ । ବିଜେନ୍ଦ୍ରଙ୍କ ପିତାମାତା ମଧ୍ୟ ବିଜେନ୍ଦ୍ରଙ୍କ ନିଷ୍ପତ୍ତିକୁ ସମ୍ମାନ ଜଣାଇ କୁସ୍ତିରେ ନିଜ କ୍ୟାରିଅର ଗଢିବା ପାଇଁ ବିଜେନ୍ଦ୍ରଙ୍କୁ ଉତ୍ସାହିତ କଲେ । ଭିୱାନୀସ୍ଥିତ ବକ୍ସିଂ କ୍ଳବରେ ,ଯେଉଁଠି ପୂର୍ବତନ ଜାତୀୟ ସ୍ତରର କୁସ୍ତି ଖେଳାଳି ଜଗଦୀଶ ସିଂ ନିଜର ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଥିଲେ, ସେ ତାଙ୍କର କୁସ୍ତି ଶିକ୍ଷା ଆରମ୍ଭ କଲେ । ଖାଲି ସମୟରେ ସେ ମଧ୍ୟ ମଡେଲିଂ କରି ନିଜ ପାଇଁ ଅର୍ଥ ଯୋଗାଡ କରିପାରୁଥିଲେ । ତେବେ ବିଜେନ୍ଦ୍ର ପ୍ରଥମ ଥର ପାଇଁ ରାଜ୍ୟ ସ୍ତରୀୟ ଏକ ପ୍ରତିଯୋଗିତାରେ ରୌପ୍ୟ ପଦକ ଲାଭ କରି ତାଙ୍କ ଦକ୍ଷତାର ପ୍ରମାଣ ଦେଇଥିଲେ । ୨୦୦ ମସିହରେ ଜାତୀୟ ସ୍ତରରେ ସେ ପ୍ରଥମ ଥର ପାଇଁ ସ୍ୱର୍ଣ୍ଣ ପଦକ ଲାଭ କରିଥିଲେ । ୨୦୦୩ରେ ସେ ସର୍ବ ଭାରତୀୟ ଯୁବ କୁସ୍ତି ପ୍ରତିଯୋଗିତାରେ ଚମ୍ପିୟନ ହେଲେ । ତେବେ ଜଣେ ଜୁନିୟର କୁସ୍ତି ଖେଳାଳି ହୋଇ ମଧ୍ୟ ୨୦୦୩ରେ ଆଫ୍ରୋ-ଏସିୟାନ ଗେମସରେ ଭାଗ ନେଇ ସେ ରୌପ୍ୟ ପଦକ ଲାଭ କରିବା ପରେ ସେ ସମସ୍ତଙ୍କ ଦୃଷ୍ଟି ଆକର୍ଷଣ କରିପାରିଥିଲେ । କ୍ରୀଡ଼ା କ୍ଷେତ୍ରରେ କୃତି ଜାନୁୟାରୀ ୨୦୧୦ରେ ଭରତୀୟ କ୍ରୀଡାକ୍ଷେତ୍ରରେ ତାଙ୍କର ଅବଦାନ ନିମିତ୍ତ ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନିତ କରାଯାଇଛି । ପରେ ପରେ ଚୀନରେ ସେ  " " ରେ ଭାଗ ନେଇ ରୌପ୍ୟ ପଦକ ଲାଭ କରିଥିଲେ । ୨୦୧୦ରେ ଦିଲ୍ଲୀରେ ଅନୁଷ୍ଠିତ କମନୱେଲଥ ଚମ୍ପିଅନସ ବକ୍ସିଙ୍ଗ ଟୂର୍ଣ୍ଣାମେଣ୍ଟରେ ସେ ଇଂଲଣ୍ଡର ଫ୍ରାଙ୍କ ବୁଗୁଲିଓନିଙ୍କୁ ୧୩-୩ରେ ହରାଇ ସ୍ୱର୍ଣ୍ନ ପଦକ ଲାଭ କରିଥିଲେ । ୨୦୧୨ରେ ଅନୁଷ୍ଥିତ ସମର ଅଲିମ୍ପିକସରେ ସେ କାଜକସ୍ଥାନର ଡାନାବେକ ସୁଝାନୋଭଙ୍କୁ ପୁରୁଷ ମଧ୍ୟମ ବର୍ଗ କୁସ୍ତିରେ ହରାଇ ପ୍ରତିଯୋଗିତାର ୧୬ତମ ରାଉଣ୍ଡକୁ ଉନ୍ନିତ ହେଲେ ଏବଂ ତାପରେ ଆମେରିକାର ଟେରେଲ ଗାଉସାଙ୍କୁ ହରାଇ ପ୍ରି-କ୍ୱାଟର ଫାଇନାଲକୁ ଉନ୍ନିତ ହେଲେ । ତେବେ ପରବର୍ତ୍ତୀ ରାଉଣ୍ଡରେ ସେ ଉଜବେକିସ୍ଥାନର ଅବ୍ବାସ ଆଟୋଭଙ୍କଦ୍ୱାରା ୧୩-୧୭ରେ ପରାଜିତ ହେଲେ । ୨୦୧୪ରେ ଅନୁଷ୍ଠିତ କମନୱ୍ୱେଲଥ ଗେମରେ ସେ ରୌପ୍ୟ ପଦକ ହାସଲ କରିବାକୁ ସକ୍ଷ୍ମ ହୋଇଥିଲେ ।
ବିବୁ ଦାସ  (ଜନ୍ମ: ୨ ଫେବୃଆରୀ ୧୯୫୮) ଜଣେ ଓଡ଼ିଆ ପ୍ରଚ୍ଛଦପଟ୍ଟ ଗାୟକ  । ସେ ୩୮ଟି ଓଡ଼ିଆ ଚଳଚ୍ଚିତ୍ର ଓ ଆଲବମରେ କଣ୍ଠଦାନ କରିଛନ୍ତି । ଜୀବନୀ ବ୍ୟକ୍ତିଗତ ଜୀବନ ବିବୁ ଦାସ ୧୯୫୮ ମସିହାରେ ଓଡ଼ିଶାର ଖୋର୍ଦ୍ଧା ଜିଲ୍ଲାର ଛଣଗିରିଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା କୃଷ୍ଣମୋହନ ଦାସ ଜଣେ ସରକାରୀ ଅଧିକାରୀ ଥିଲେ ଓ ପୁରୀ ଜିଲ୍ଲାର ସବକଲେକ୍ଟର ଭାବରେ କାର୍ଯ୍ୟ କରିଥିଲେ । ତାଙ୍କ ମାତାଙ୍କ ନାମ ଥିଲା କୃଷ୍ଣାସୁନ୍ଦରୀ ଦାସ । ସେ ପରିବାରର ଛଅ ପୁଅଙ୍କ ମଧ୍ୟରେ ଚତୁର୍ଥ ଥିଲେ । ତାଙ୍କ ଶୈଶବ ପୁରୀରେ କଟିଥିଲା । ତାଙ୍କ ବଡ଼ ଭାଇ ସମରେନ୍ଦ୍ର ଦାସ, ଗୁରୁ ରାଧାରାଣୀ ମହାପାତ୍ରଙ୍କଠାରୁ ଗୀତ ଶିଖୁଥିଲେ । ବିବୁଙ୍କର ସଙ୍ଗୀତ ପ୍ରତି ଆକର୍ଷଣ ଦେଖି ତାଙ୍କ ମା ତାଙ୍କୁ ମଧ୍ୟ ରାଧାରାଣୀ ମହାପାତ୍ରଙ୍କ ପାଖରେ ସଙ୍ଗୀତ ଶିଖାଇବା ଆରମ୍ଭ କରିଥିଲେ । ସଙ୍ଗୀତଜ୍ଞ ଜୀବନ ସେ କଟକସ୍ଥିତ ଷ୍ଟୁଆର୍ଟ ମହାବିଦ୍ୟାଳୟରେ ସ୍ନାତକ ଶିକ୍ଷାଗ୍ରହଣ କରୁଥିବା ସମୟରେ କଲେଜର ଡ୍ରାମାଟିକ ସେକ୍ରେଟେରୀ ଥିଲେ । ୧୯୭୬ ମସିହାରେ କଲେଜର ଏକ କାର୍ଯ୍ୟକ୍ରମରେ ଅକ୍ଷୟ ମହାନ୍ତି ତାଙ୍କୁ ନିଜ ଅର୍କେଷ୍ଟ୍ରା ସହ ପରିବେଷଣ କରିବାକୁ ସୁଯୋଗ ଦେବା ଅବସରରେ ତାଙ୍କ ପ୍ରତିଭା ବିଷୟରେ ଅବଗତ ହୋଇଥିଲେ ଓ ପରେ ବ୍ୟକ୍ତିଗତ ଭାବରେ ସଙ୍ଗୀତ ଶିକ୍ଷା ଦେଇଥିଲେ । ୧୯୮୮ର ପାପପୁଣ୍ୟ ଚଳଚ୍ଚିତ୍ରରେ ଅକ୍ଷୟ ମହାନ୍ତି ବିବୁଙ୍କୁ ପ୍ରଥମଥର ଗୀତ ଗାଇବାର ସୁଯୋଗ ଦେଇଥିଲେ । ଏହା ପରେ ସେ ପ୍ରାୟ ୩୮ଟି ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିଛନ୍ତି । ତହିଁରୁ ୨୦ଟି ଚଳଚ୍ଚିତ୍ରରେ ଅକ୍ଷୟ ମହାନ୍ତିଙ୍କ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ରମେଶ ଚନ୍ଦ୍ର ଭଞ୍ଜ  (୧୭ ଅପ୍ରେଲ ୧୯୪୧ - ୧୮ ମାର୍ଚ୍ଚ ୨୦୧୫), ଜଣେ ଓଡ଼ିଆ ଶିଶୁ ସାହିତ୍ୟିକ, ଶିକ୍ଷାବିତ ଓ ଭାଷାବିତ  ।  "ଗପ ଗଣ୍ଠିଲି"  ପୁସ୍ତକ ପାଇଁ, ସେ ୧୯୮୨ ବର୍ଷର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ରମେଶ ଚନ୍ଦ୍ର ଭଞ୍ଜଙ୍କର ୨୦୧୫ ମସିହା ମାର୍ଚ୍ଚ ୧୫ତାରିଖରେ ଦେହାନ୍ତ ହୋଇଥିଲା । ତାଙ୍କ ପରିବାରରେ ପତ୍ନୀ, ତିନି ଝିଅ ଓ ତିନି ପୁଅ ଅଛନ୍ତି । ଜୀବନୀ ୧୯୪୧ ମସିହାର ଅପ୍ରେଲ ୧୭ ତାରିଖରେ ସେ ଖୋର୍ଦ୍ଧା ଜିଲ୍ଲାର ହଳଦିଆଠାରେ ଜନ୍ମଗ୍ରହଣ କରିଥିଲେ । ସେ ଜଣେ ଶିକ୍ଷକ ଭାରେ ୧୯୯୯ ମସିହାରେ ଅବସର ନେଇଥିଲେ ।
କାଜଲ ମିଶ୍ର, ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ୨୦୦୫ରେ ଧର୍ମର ହେବ ଜୟ ଚଳଚ୍ଚିତ୍ରରୁ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ଏହାପୂର୍ବରୁ ସେ ଓଡ଼ିଆ ଆଧୁନିକ ଆଲ୍‌ବମ୍‌ରେ ଅଭିନୟ କରିଥିଲେ । କାଜଲ ପ୍ରଥମେ ଦୂରଦର୍ଶନର ଏକ ଛୋଟ ଟେଲିଫିଲ୍ମର ଅଭିନୟର ଯାତ୍ରା ଆରମ୍ଭ କରିଥିଲେ ଏବଂ ପରେ ସେ ୨୦୦ରୁ ଅଧିକ ଆଲବମ୍‌ରେ ଅଭିନୟ କରିଥିଲେ । ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ବଡ଼ ଘର ବଡ଼ ଗୁମର କଥାରେ ତାଙ୍କର ଅଭିନୀତ ଭୂମିକା ଅଞ୍ଜଳୀ ତାଙ୍କୁ ସବୁଠାରୁ ଅଧିକ ଲୋକପ୍ରିୟ କରାଇଥିଲା । ପ୍ରାରମ୍ଭିକ ଜୀବନ ଏବଂ ପରିବାର କାଜଲ ମିଶ୍ର ୨୦୧୧ରେ ଓଡ଼ିଆ କଥାଚିତ୍ର ଅଭିନେତା ଦୁଷ୍ମନ୍ତ ପଣ୍ଡାଙ୍କୁ ବିବାହ କରିଥିଲେ । ତାଙ୍କ ବିବାହବେଳେ ଦୁଷ୍ମନ୍ତ ପୂର୍ବରୁ ଅନ୍ୟଜଣଙ୍କୁ ବିବାହ କରିଥିବା କଥା ଜଣା ପଡ଼ିଥିଲା । ପ୍ରିତୀ ମହାନ୍ତି ନାମକ ଜଣେ ସମ୍ବାଦିକ ଛାତ୍ରୀଙ୍କୁ ସେ ବିବାହ କରିଥିଲେ ବୋଲି ଦର୍ଶାଇ ନିଜକୁ ଦୁଷ୍ମନ୍ତଙ୍କର ପ୍ରଥମ ସ୍ତ୍ରୀ ଭାବରେ ଦାବି କରି ତାଙ୍କ ବିରୁଦ୍ଧରେ ଏତଲା ଦେଇଥିଲେ । ଅଭିନୟ ଜୀବନ କାଜଲ ମିଶ୍ର ପ୍ରଥମେ ଓଡ଼ିଆ ଆଧୁନିକ ଗୀତରେ ଅଭିନୟ କରିଥିଲେ । ଏହାପରେ ସେ ୨୦୦୫ରେ ଧର୍ମର ହେବ ଜୟ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଥ୍ୟାଙ୍କ ୟୁ ଭଗବାନ, ଧଉଳୀ ଏକ୍ସପ୍ରେସ୍, ଏ ମନ ମାନେନା, ଚକା ଚକା ଭଉଁରୀ, ଲାଲ ଟୁକୁ ଟୁକୁ ସାଧବ ବୋହୂ, ନେଇଯା 'ରେ ମେଘ ମତେ, ଆଇଲାରେ ଓଡ଼ିଆ ପୁଅ, ସନ୍ଦେହୀ ପ୍ରିୟତମା ଆଦି କଥାଚିତ୍ରରେ ଅଭିନୟ କରିଥିଲେ । କାଜଲ ଓଡ଼ିଆ କଥାଚିତ୍ର ସ‌ହ ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ ମଧ୍ୟ କରିଥିଲେ । ସେ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ବଡ଼ ଘର ବଡ଼ ଗୁମର କଥାରେ ଅଭିନୟ କରିଥିଲେ । ଏହି ଧାରାବାହିକଟିରେ ତାଙ୍କ ଅଭିନୀତ ଅଞ୍ଜଳୀ ଭୂମିକାଟି ସେତେବେଳେ ଓଡ଼ିଶାର ଘରେ ଘରେ ତାଙ୍କୁ ପରିଚିତ କରାଇଥିଲା । ଅଭିନୀତ କଥାଚିତ୍ର ଅଭିନୀତ ଧାରାବାହିକ ବିବାଦ ଓଡ଼ିଶାରେ ଗଢ଼ି ଉଠିଥିବା ଓସ୍କାର ଚିଟ୍‌ଫଣ୍ଡ ସଂସ୍ଥାରେ ଜଣେ ପ୍ରଚାରିକା ଭାବରେ କାଜଲ ତାଙ୍କର ଅନେକ କାର୍ଯ୍ୟକ୍ରମରେ ଯୋଗ ଦେଇଥିଲେ । ଯେତେବେଳେ ଏହି ସଂସ୍ଥା ବିରୁଦ୍ଧରେ ତଦନ୍ତ ହୋଇଥିଲା ସେତେବେଳେ କାଜଲ ବିବାଦରେ ଛନ୍ଦି ହୋଇପଡ଼ିଥିଲେ ।
ଦୈହିକ ଲକ୍ଷଣ ବ୍ୟାଧି  (ଇଂରାଜୀ ଭାଷାରେ , ପୂର୍ବତନ ) ରୋଗରେ ଶାରୀରିକ ଲକ୍ଷଣ ବିଷୟରେ ଅତ୍ୟଧିକ ଚିନ୍ତା କିମ୍ବା ଉଦ୍‌ବେଗ ଜାତ ହୁଏ ଏହା ଏପରି ସ୍ତରରେ ଯାଇଥାଏ ଯେ ସାଧାରଣ କାର୍ଯ୍ୟ ବ୍ୟାହତ ହୁଏ  ଲକ୍ଷଣଗୁଡିକ ଏକ ଅନ୍ତର୍ନିହିତ ରୋଗ ସମସ୍ୟା ହେତୁ ହୋଇପାରେ କିମ୍ବା ହୋଇନପାରେ  ଏହା ଆଭଏଡାଣ୍ଟ ପରସନାଲିଟି ବ୍ୟାଧି କିମ୍ବା ଅବସେସିଭ-କମ୍ପଲସିଭ ଡିଜଅର୍ଡ଼ର ସହିତ ଜଡ଼ିତ ହୋଇପାରେ  ଏହାର କାରଣ ଅଦ୍ୟାବଧି ଅସ୍ପଷ୍ଟ ରହିଛି। ପାରିବାରିକ ଇତିହାସ, ପଦାର୍ଥ ଅପବ୍ୟବ‌ହାର, ବେକାର ସମସ୍ୟା ଏବଂ ଶିଶୁ ନିର୍ଯ୍ୟାତନା ଭଳି କାରକମାନଙ୍କ ଯୋଗୁ ଏହା ହୋଇପାରେ । ଅତି କମରେ ଛଅ ମାସ ପର୍ଯ୍ୟନ୍ତ ଏହି ରୋଗ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଏହାର ଅନ୍ୟ କେତେକ ସମ୍ପର୍କୀୟ ରୋଗ ଥାଏ ଯେପରିକି ରୂପାନ୍ତର ବ୍ୟାଧି  , ଫ୍ୟାକ୍ଟିସିଅସ ବ୍ୟାଧି   ଓ ରୋଗ ଚିନ୍ତେ ବ୍ୟାଧି    ଏହା ବାହାନାକାରୀ ରୋଗଠାରୁ ଭିନ୍ନ ଯେଉଁଥିରେ କୌଣସି ଲାଭ ପାଇଁ ଲକ୍ଷଣ ଦେଖେଇ ଦିଆଯାଏ  ଏହାର ଚିକିତ୍ସାରେ ପରାମର୍ଶ ମୂଖ୍ୟ ହୋଇଥାଏ ଯେପରିକି କଗନିଟିଭ ବିହେଭିଅରାଲ ଥେରାପି ଓ ଏସଏସଆରଆଇ ଭଳି ଔଷଧ ଦିଆଯାଏ  ଲକ୍ଷଣଗୁଡିକ ଜୀବନ ପ୍ରତି ବିପଦ ସୃଷ୍ଟି କରେ ନାହିଁ ବୋଲି ଦୃଢ଼ ଭାବରେ କ‌ହିବାକୁ ବାରମ୍ବାର ପ୍ରୟାସ କଲେ ସାହାଯ୍ୟ ମିଳିଥାଏ  ମିଥ୍ୟା ଯୁକ୍ତାତ୍ମକ ଚିନ୍ତା ଏବଂ ନକାରାତ୍ମକ ଫଳାଫଳଗୁଡିକ ଅର୍ଥପୂର୍ଣ୍ଣ ଆଶ୍ୱାସନାର ଫଳାଫଳ ନ ଥିବାରୁ ଅତ୍ୟଧିକ ପରୀକ୍ଷଣକୁ ଏଡ଼ାଇବାକୁ ପରାମର୍ଶ ଦିଆଯାଇଛି। ୯୦% ପର୍ଯ୍ୟନ୍ତ ରୋଗୀଙ୍କର ଏହି ରୋଗ ୫ ବର୍ଷରୁ ଅଧିକ ସମୟ ଧରି ଚାଲିଥାଏ। ଦୈହିକ ଲକ୍ଷଣ ବ୍ୟାଧି ଜନସଂଖ୍ୟାର ୬%କୁ ପ୍ରଭାବିତ କରିଥାଏ ବୋଲି ଆକଳନ କରାଯାଇଛି  ପୁରୁଷଙ୍କ ତୁଳନାରେ ମହିଳାମାନେ ପ୍ରାୟ ୧୯ ଗୁଣ ଅଧିକ ପ୍ରଭାବିତ ହୁଅନ୍ତି। ପିଲାଦିନର ପରବର୍ତ୍ତୀ ଭାଗରେ ଆରମ୍ଭ ହୁଏ, ଯଦିଓ ପରବର୍ତ୍ତୀ ସମୟ ପର୍ଯ୍ୟନ୍ତ ରୋଗ ନିର୍ଣ୍ଣୟ ହୋଇନପାରେ  ପ୍ରାଚୀନ ଇଜିପ୍ଟୀୟମାନଙ୍କ ଦ୍ୱାରା ଏହି ଅବସ୍ଥା ପ୍ରଥମେ ବର୍ଣ୍ଣନା କରାଯାଇଥିଲା ଏବଂ ପରେ ୨୯୦୦ ଶତକରେ ଏହାକୁ ହିସ୍ଟେରିଆ କୁହାଗଲା   । ୨୦୧୩ ଖ୍ରୀଷ୍ଟାବ୍ଦରେ ଡାଏଗନୋଷ୍ଟିକ ଓ ସ୍ଟାଟିସ୍ଟିକାଲ ମାନୁଆଲ ଅଫ ମେଣ୍ଟାଲ ଡିଜଅର୍ଡ଼ର ପୁସ୍ତକର ପଞ୍ଚମ ସଂସ୍କରଣ ରେ ଏହାର ସାମ୍ପ୍ରତିକ ନାମ ଦିଆଯାଇଥିଲା
ଗ୍ଲେକାପ୍ରେଭିର/ପିବ୍ରେଣ୍ଟାସଭିର  (ଜି/ପି), ବିକ୍ରୟ ନାମ ମ୍ୟାଲେରେଟ୍ ଏବଂ ମାଭରେଟ୍, ହେଉଛି ଏକ ସ୍ଥିର-ମାତ୍ରା ମିଶ୍ରଣ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏଥିରେ ଗ୍ଲେକାପ୍ରେଭିର ଓ ପିବ୍ରେଣ୍ଟାସଭିର ଥାଏ । ସମସ୍ତ ଛଅ ପ୍ରକାରର ହେପାଟାଇଟିସ ସି ବିରୁଦ୍ଧରେ ଏହି ଔଷଧ କାମ କରେ । ଦିନ‌କୁ ଥରେ ଏହା ଖାଦ୍ୟ ସହିତ ପାଟିରେ ଦିଆଯାଏ । ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟା ହେଉଛି ମୁଣ୍ଡବିନ୍ଧା, ତରଳ ଝାଡ଼ା ଏବଂ ଥକାପଣ । ହେପାଟାଇଟିସ ବି ଇତିହାସ ଥିବା ଲୋକଙ୍କଠାରେ ପୁନଃ ସକ୍ରିୟ ହୋଇପାରେ । ମଧ୍ୟମରୁ ଗୁରୁତର ଯକୃତ ରୋଗରେ ଆକ୍ରାନ୍ତ ବ୍ୟକ୍ତିଙ୍କୁ ଏହା ଦିଆଯାଇନଥାଏ । ଗ୍ଲେକାପ୍ରେଭିର ପ୍ରୋଟିନ 3/4 ପ୍ରୋଟିଏଜ ଅବରୋଧ କରି କାର୍ଯ୍ୟକ୍ଷମ ହୁଏ ଓ 5 ଅବରୋଧ କରି ପିବ୍ରେଣ୍ଟାସଭିର କାର୍ଯ୍ୟକ୍ଷମ ହୁଏ । ୨୦୧୭ ଖ୍ରୀଷ୍ଟାବ୍ଦରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହାର ଏକ କୋର୍ଷର ମୂଲ୍ୟ ପ୍ରାୟ ୨୭,୬୦୦ ଡଲାର ଅଟେ । ଯୁକ୍ତରାଜ୍ୟରେ ୨୦୧୮ ସୁଦ୍ଧା ଏହି ପରିମାଣର ମୂଲ୍ୟ ପ୍ରାୟ ୨୬,୦୦୦ ପାଉଣ୍ଡ ଖର୍ଚ୍ଚ ହୋଇଥାଏ ।
ସମଲେଶ୍ୱରୀ ମନ୍ଦିର ଓଡ଼ିଶାର ସମ୍ବଲପୁର ସହରରେ ଥିବା ସମଲେଶ୍ୱରୀ ଠାକୁରାଣୀଙ୍କର ଏକ ମନ୍ଦିର । ଏହା ଓଡ଼ିଶାର ସମ୍ବଲପୁର ସହର ଉପକଣ୍ଠରେ ଅବସ୍ଥିତ । କିମ୍ବଦନ୍ତୀ ରାମାୟଣ କଥାବସ୍ତୁରେ ମହୀରାବଣ ଲଙ୍କାଗଡ଼ର ଅଧିଷ୍ଠାତ୍ରୀ ଦେବୀ ଲଙ୍କେଶ୍ୱରୀଙ୍କ ନିକଟରେ ବଳିଦେବାକୁ ଶ୍ରୀରାମ ଓ ଲକ୍ଷ୍ମଣଙ୍କୁ ନେଇ ଯାଇଥିଲେ । ସେଠାରେ ହନୁମାନ କୌଶଳକ୍ରମେ ଲଙ୍କେଶ୍ୱରୀ ଦେବୀଙ୍କୁ ପରାହତ ଓ ମହୀରାବଣଙ୍କୁ ଅସ୍ତ୍ରାଘାତ କରି ରାମଲକ୍ଷ୍ମଣଙ୍କୁ ଉଦ୍ଧାର କରିଥିଲେ । ଏହି ଅପମାନ ସହ୍ୟକରି ନ ପାରି ଲଙ୍କେଶ୍ୱରୀ ସେହି ସ୍ଥାନ ତ୍ୟାଗକରି ସମଲେଶ୍ୱରୀ ନାମ ଧାରଣ କରି ସମ୍ବଲପୁରରେ ଅବସ୍ଥାନ କଲେ । ବେଶ ସମଲେଶ୍ୱରୀଙ୍କ ଧବଳମୁଖୀ ବେଶ ପଶ୍ଚିମ ଓଡ଼ିଶାର ଆରାଧ୍ୟ ଦେବୀ ମା  ସମଲେଶ୍ୱରୀ ବର୍ଷସାରା ଗୈରିକ ବର୍ଣ୍ଣର ସିନ୍ଦୂର ମଣ୍ଡିତା ହୋଇ ଦର୍ଶନ ଦେଇଥାନ୍ତି । ଆଶ୍ୱିନ ମାସ ଅମାବାସ୍ୟା  (ମହାଳୟା) ଦିନ ମାଙ୍କୁ ଶ୍ୱେତ ରୂପରେ ସଜ୍ଜିତ କରାଯାଇଥାଏ  । ମା ଙ୍କର ଏହି ନିଆରା ବାର୍ଷିକ ରୂପକୁ ଧବଳମୁଖୀ ବେଶ ବା ଗଙ୍ଗା ଦର୍ଶନ ବେଶ କୁହାଯାଏ । ପୁଅଜିଉଁତିଆ ପାର୍ବଣଠାରୁ ମା ଙ୍କର ଷୋହଳ ପୂଜା ଆରମ୍ଭ ହୁଏ । ମହାଳୟା ପୂର୍ବ ଦିନ ମା  ସତୀ ବେଶରେ ଭକ୍ତଙ୍କୁ ଦର୍ଶନ ଦିଅନ୍ତି । ସେହି ଦିନ ମଧ୍ୟରାତ୍ରରେ ପୂଜକମାନେ ମନ୍ଦିର ଦ୍ୱାର ବନ୍ଦ କରି ଦେବୀଙ୍କୁ କର୍ପୁର ମିଶ୍ରିତ ଗଙ୍ଗାଜଳରେ ସ୍ନାନ କରାଇ ଚନ୍ଦନ, ଅଗୁର ପ୍ରଲେପ ଦେଇ ମା ଙ୍କୁ ଧବଳମୁଖୀ ବେଶରେ ସଜାନ୍ତି । ମା ଙ୍କୁ ଦୁଇଦିନ ଧରି ଧବଳମୁଖୀ ବେଶରେ ରଖାଯାଏ । ମହାଳୟା ଶ୍ରାଦ୍ଧ ଦିନ ଦେବୀଙ୍କ ଏହି ରୂପ ଦର୍ଶନରେ ଗଙ୍ଗାଦର୍ଶନର ପୂଣ୍ୟ ଲାଭ ହେଉଥିବା ବିଶ୍ୱାସ କରାଯାଏ । ନବରାତ୍ର ଅଖଣ୍ଡ ଦୀପ ବିଜୟା ଦଶମୀ ଆଗରୁ ୯ ଦିନ ଧରି ମନ୍ଦିରରେ ନବରାତ୍ର ପୂଜା କରାଯାଏ । ଏହି ୯ ଦିନ ପାଇଁ ଅନେକ ଭକ୍ତ ଅଖଣ୍ଡ ଦୀପ ପ୍ରଜବାନ କରନ୍ତି । ଏହି ସବୁ ଦୀପକୁ ଭକ୍ତଙ୍କ ନାମ ଲେଖା ଯାଇ ଏକ ବଡ଼ ପ୍ରକୋଷ୍ଠରେ ରଖା ଯାଇ ଥାଏ ଓ ସେଥିରେ ଘୃତ ଅବିରାମ ଭାବେ ଦିଆ ଯାଉଥାଏ ଯେପରି ଦୀପ ନ ଲିଭିବ । ଭକ୍ତମାନଙ୍କର ବିଶ୍ୱାସ ଯେଉଁ ମାନସିକ କରି ଦୀପ ସ୍ଥାପନା କରନ୍ତି ମାଁ ସମଲେଶ୍ୱରୀ ତାକୁ ନିଶ୍ଚୟ ପୂରଣ କରନ୍ତି । ଏହି ପ୍ରଥା ଦିନକୁ ଦିନ ଏତେ ଲୋକପ୍ରିୟ ହୋଇ ଆସୁଛି ଯେ ମନ୍ଦିର ପ୍ରଶାସନ ଏଥି ନିମନ୍ତେ ଆହୁରି ଏକ ବୃହତ ପ୍ରକୋଷ୍ଠ ନିର୍ମାଣ କରୁଛନ୍ତି । ଅନ୍ୟ ପାର୍ବଣ ସବୁ ମାଁ ସମଲେଶ୍ୱରୀଙ୍କ ମନ୍ଦିରରେ ମହାଳୟା ଦିନ ସବୁଠୁ ବେଶୀ ଜାକଜମକରେ ପାର୍ବଣ ହଉଥିଲେ ମଧ୍ୟ ଦୀପାବଳି , ଦଶହରା ଓ ଅନ୍ୟ ହିନ୍ଦୁ ପାର୍ବଣ , ତଥା ନୂଆଖାଇ ପରି ଗଣ ପର୍ବରେ ମଧ୍ୟ ସ୍ୱତନ୍ତ୍ର ପୂଜା ଆରାଧନା ସହ ଭୋଗର ବ୍ୟବସ୍ଥା ହୁଏ । ସମ୍ବଲପୁର ଅଞ୍ଚଳର ଅନେକ ବ୍ୟକ୍ତି ନୂଆ ଗାଡି କିଣିଲେ ଏହି ମନ୍ଦିରରେ ହିଁ ପୂଜା କଳା ପରେ ଯାଇ ଚଳେଇ ଥାଆନ୍ତି । ପୁନଶ୍ଛ କେହି ବିବାହ ଅନୁଷ୍ଠାନ କରିବା ଆଗରୁ ପ୍ରଥମ ନିମନ୍ତ୍ରଣ ମାଁ ସମଲେଇଙ୍କୁ ଦେଇ ତାଙ୍କୁନିମନ୍ତ୍ରଣ କଳା ପରେ ଅନ୍ୟମାନଙ୍କୁ ବଣ୍ଟନ ଆରମ୍ଭ କରିବାର ପ୍ରଥା ମଧ୍ୟ ରହିଛି ।
ଟିକେ ଅନାଡ଼ି ପୂରା ଖିଲାଡ଼ି, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବିନ୍ ନନ୍ଦ । ଅଜୟ ସାମଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଲୋକନାଥ ବାରିକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଗ୍ନିରାଜ କିଶୋର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ କରନ୍ । ଏହି ଚଳଚ୍ଚିତ୍ରଟିରେ ୩ ଜଣ ନାୟିକା ଅଭିନୟ କରିଥିଲେ । ଏହି ତିନିଜଣ ନାୟିକା ହେଲେ ବବ୍‌ଲି, ସଞ୍ଜନା ଏବଂ ଇପ୍ସିତା । ମିହିର ଦାସ, ରବିନ୍ ନନ୍ଦ, ବିଜୟ ମହାନ୍ତି, ତନ୍ଦ୍ରା ରାୟ, ଅସୀତ ପତି, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ କରଣ ସିଂହ ରାୟ ବବ୍‌ଲି ସଞ୍ଜନା ଇପ୍ସିତା ମିହିର ଦାସ ରବିନ୍‌ ନନ୍ଦ ବିଜୟ ମହାନ୍ତି ତନ୍ଦ୍ରା ରାୟ ଅସୀତ ପତି ଜୟୀରାମ ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଗ୍ନିରାଜ । ନିର୍ମଳ ନାୟକ, ଅରୁଣ ମନ୍ତ୍ରୀ, ଯତିନ୍ଦ୍ର ପ୍ରଧାନ, ଜୟନ୍ତ ଦାସ, ସୁମିତ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ସତ୍ୟଜିତ, ଅଙ୍କିତ, ହ୍ୟୁମାନ ସାଗର, ଅନ୍ତରା, ପଦ୍ମିନୀ, ସୋନାଲିକା, କୁମାର ବାପି, ନନ୍ଦିତା, ତାରିକ୍ ଅଜିଜ୍, ପମି, ଅସୀମା ପଣ୍ଡା, ନଭ୍ୟା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆଜାରବାଇଜାନ ଇଉରୋପ ଓ ଏସିଆ ଉଭୟ ଦେଶରେ ଅବସ୍ଥିତ ଏକ ଦେଶ । ଏହିପରି ଦେଶକୁ ଇଉରୋସୀୟ ଦେଶ କୁହାଯାଏ ।
ପାଟକୁରା ହେଉଛି ଓଡ଼ିଶାର ୧୪୭ଟି ନିର୍ବାଚନ ମଣ୍ଡଳୀ ମଧ୍ୟରୁ ଗୋଟିଏ। ଭୂଗୋଳ କେନ୍ଦ୍ରାପଡ଼ା ଜିଲ୍ଲାର ଏକ ପ୍ରମୁଖ ଅଞ୍ଚଳ । ପାଟକୁରା ଏକ ନଦୀନାଳ ଘେରା ଅଞ୍ଚଳ । ଏହି ଅଞ୍ଚଳ ଦେଇ ମହାନଦୀ,ଚିତ୍ରୋତ୍ପଳା,ଲୁଣା,କରାଣ୍ଡିଆ ନଦୀ ପ୍ରବାହିତ । କୃଷି ପ୍ରଧାନ ଅଞ୍ଚଳ ଭାବେ ଲୋକମାନେ କୃଷି କାର୍ଯ୍ୟକରି ଲୋକମାନେ ନିଜର ଜୀବିକା ନିର୍ବାହ କରନ୍ତି ।
ଗୋଲପଡ଼ା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର ଗୋଅଲ୍ପର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗୋଲପଡ଼ା ୨୬.୧୭୬୭ ଉତ୍ତର ଅକ୍ଷାଂଶ ଓ ୯୦.୬୨୬୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୋଲପଡ଼ା ସହରର ମୋଟ ଜନସଂଖ୍ୟା ୪୮୯୧୧ ଅଟେ । ସେଥି ମଧ୍ୟରୁ ୫୧.୬୦% ଜଣ ପରୁଷ ହୋଇଥିବା ବେଳେ ୪୮.୪୦% ଜଣ ନାରୀ ଅଟନ୍ତି । ଗୋଲପଡ଼ାର ସାକ୍ଷରତା ହାର ୬୮.୫୦% ଅଟେ । ଏହା ଜାତୀୟ ହାରଠାରୁ ୩.୬୬% ପ୍ରତିଶତ କମ ଅଟେ । ସେଥିରୁ ୩୭.୪୭% ପ୍ରତିଶତ ପୁରୁଷ ଓ ୩୧.୦୩% ନାରୀ ଅଟନ୍ତି । ୧୨.୨୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଗୋଲପଡ଼ାର ସରକାରୀ ଭାଷା ଅଟେ ।
କ୍ୟାରୋଟିଡ ଧମନୀ ସ୍ଟେନୋସିସ ରୋଗରେ କ୍ୟାରୋଟିଡ ଧମନୀର ଯେକୌଣସି ଅଂଶ ସରୁ ହୋଇଯାଏ । ଅଧିକାଂଶ ସମୟରେ ଏହାର କୌଣସି ଲକ୍ଷଣ ଦେଖାଯାଏ ନାହିଁ; କିନ୍ତୁ ଅତ୍ୟଧିକ ସଂକୀର୍ଣ୍ଣ ହୋଇଗଲେ ଷ୍ଟ୍ରୋକ ଭଳି ଲକ୍ଷଣ ଦେଖାଦେଇପାରେ  ଜଟିଳତା ମଧ୍ୟରେ ଷ୍ଟ୍ରୋକ କିମ୍ବା କ୍ଷଣସ୍ଥାୟୀ ଅଳ୍ପରକ୍ତ‌ତା ଆକ୍ରମଣ   ଅନ୍ତର୍ଭୁକ୍ତ ହୋଇପାରେ  ଦୂମ‌ପାନ, ଉଚ୍ଚ ରକ୍ତଚାପ, ଉଚ୍ଚକୋଲେଷ୍ଟେରଲ, ନିଷ୍କ୍ରିୟତା, ମଧୁମେହ ଏବଂ ପାରିବାରିକ ଇତିହାସ ମଧ୍ୟରେ ବିପଦ କାରଣଗୁଡିକ ଅନ୍ତର୍ଭୁକ୍ତ ହୋଇଥାଏ  ଅନ୍ତର୍ନିହିତ କାର୍ଯ୍ୟଶୈଳୀରେ ସାଧାରଣତଃ ଆଥେରୋସ୍କ୍ଲେରୋସିସ ଜଡ଼ିତ ହୋଇଥାଏ ଯଦିଓ ଫାଇବ୍ରୋମସ୍କୁଲାର ଡିସପ୍ସାସିଆ କିମ୍ବା କାରୋଟିଡ ଧମନୀ ବିଚ୍ଛେଦନ ମଧ୍ୟ ଜଡ଼ିତ ହୋଇପାରେ  ରୋଗ ନିର୍ଣ୍ଣୟ ପ୍ରାୟ ମେଡିକାଲ ଇମେଜିଙ୍ଗ ସାହାଯ୍ୟରେ କରାଯାଏ  ପ୍ରତିଷେଧ ଏବଂ ଚିକିତ୍ସା ନିମନ୍ତେ ଏକ ସୁସ୍ଥ ଜୀବନ ଶୈଳୀ ଗ୍ରହଣ କରିବା ଆବଶ୍ୟକ ହୁଏ  ଅବରୋଧ କାରଣରୁ ହଠାତ୍ ଲକ୍ଷଣ ସୃଷ୍ଟି ହୋଇଥିଲେ କ୍ୟାରୋଟିଡ ଏଣ୍ଡଆର୍ଟେରେକ୍ଟୋମି କିମ୍ବା ଥ୍ରୋମ୍ବୋଲାଇସିସ କରାଯାଇପାରେ  ଦୀର୍ଘ ଦିନ ଧରି ଅବରୋଧ ଥିଲେ ସାଧାରଣତଃ ଔଷଧ ବ୍ୟବହୃତ ହୁଏ  ଯେଉଁମାନଙ୍କର ୫୦%ରୁ ୯୯% ମଧ୍ୟରେ ଅବରୋଧ ଥାଏ ଏବଂ ଲକ୍ଷଣ ବିକଶିତ ହୋଇଥାଏ, ସେମାନଙ୍କ ନିମନ୍ତେ ୨ ସପ୍ତାହ ମଧ୍ୟରେ କ୍ୟାରୋଟିଡ ଏଣ୍ଡଆର୍ଟେରେକ୍ଟୋମି ବା କ୍ୟାରୋଟିଡ ଧମନୀ ସ୍ଟେଣ୍ଟିଙ୍ଗ କରିବାକୁ ପରାମର୍ଶ ଦିଆଯାଏ  ଲକ୍ଷଣ ସୃଷ୍ଟିକାରୀ କ୍ୟାରୋଟିଡ ଧମନୀ ଷ୍ଟେନୋସିସ ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୬ ଜଣକୁ ହୋଇଥାଏ  କାରୋଟିଡ ଧମନୀ ରୋଗ ହେତୁ ପ୍ରାୟ ଏକ ତୃତୀୟାଂଶ ଷ୍ଟ୍ରୋକ ହୁଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ବୟସ ବୃଦ୍ଧି ସହିତ ଏହା ଅଧିକ ସାଧାରଣ ହୋଇଯାଏ  କ୍ୟାରୋଟିଡ ଧମନୀ ଷ୍ଟେନୋସିସ ଏବଂ ଷ୍ଟ୍ରୋକ ମଧ୍ୟରେ ସମ୍ବନ୍ଧ ଥିବା କଥା ଅତିକମରେ ୧୮୫୬ ମସିହା ପରଠାରୁ ବର୍ଣ୍ଣନା କରାଯାଇଛି ୧୯୫୦ ଦଶକ ପରଠାରୁ ଅସ୍ତ୍ରୋପଚାର ଚିକିତ୍ସା ବ୍ୟବହୃତ ହୋଇଥିଲା
ସୁରେନ୍ଦ୍ର ନାୟକ  (ଜନ୍ମ: ୯ ଜାନୁଆରୀ ୧୯୩୦) ଜଣେ ଓଡ଼ିଆ ଔପନ୍ୟାସିକ, କବି, କଥାକାର, ନିବନ୍ଧକାର ଓ ସମ୍ଭକାର  । ସେ ୨୦୦୫ ମସିହାରେ ତାଙ୍କ ରଚିତ ଉପନ୍ୟାସ ବିବର୍ଣ୍ଣ ପୃଥିବୀ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ନାନା ଅର୍ଥନୀତିକ ଓ ବୈଷୟିକ ନିବନ୍ଧକାର ଭାବରେ ଆଶୀର୍ବାଦ ପ୍ରକାଶନଦ୍ୱାରା ସେ ମାୟାଧର ମାନସିଂହ ସମ୍ମାନରେ ସମ୍ମାନିତ ହୋଇଥିଲେ । ଜନ୍ମ, ଶିକ୍ଷା ଓ ଚାକିରୀ ସୁରେନ୍ଦ୍ର ନାୟକ ୧୯୩୦ ମସିହା ଜାନୁଆରୀ ମାସ ୯ ତାରିଖରେ ମୟୂରଭଞ୍ଜ ଜିଲ୍ଲାର ତିଲିମାଠାରେ ଜନ୍ମଗ୍ରହଣ କରିଥିଲେ । ୧୯୫୨ ମସିହାରେ ସେ ପଶ୍ଚିମବଙ୍ଗର ଯାଦବପୁର ଇଂଜିନିୟରିଂ କଲେଜରୁ ସ୍ନାତକ କରିଥିଲେ । ଏହାପରେ ସେ ପ୍ରଥମେ ଭାରତ ସରକାରଙ୍କ ଅଧିନରେ ଚାକିରୀ କରିଥିଲେ ଏବଂ ପରେ ଓଡ଼ିଶା ସରକାରଙ୍କ ଅଧିନରେ କାର୍ଯ୍ୟ କରିଥିଲେ । ୧୯୮୮ ମସିହାରେ ସେ ମୁଖ୍ୟଯନ୍ତ୍ରୀ ଭାବରେ ଚାକିରୀରୁ ଅବସର ନେଇଥିଲେ ।
ପ୍ରାଲାଟ୍ରେକ୍ସେଟ  (ଇଂରାଜୀ ଭାଷାରେ ), ଫୋଲୋଟିନ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ପ୍ରାନ୍ତୀୟ ଟି-ସେଲ୍ ଲିମ୍ଫୋମା   ରୋଗର ଚିକିତ୍ସା ପାଇଁ ବ୍ୟବ‌ହୃତ ହୁଏ  । ଅନ୍ୟାନ୍ୟ ଚିକିତ୍ସା ବିଫଳ ହେଲେ ଏହି ଔଷଧ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପାଟିର ପ୍ରଦାହ, କମ୍ ପ୍ଲାଟେଲେଟ୍, ଅଇ, ଏବଂ ଥକାପଣ ଅନୁଭୂତ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରାସ, ଟ୍ୟୁମର ଲାଇସିସ୍ ସିଣ୍ଡ୍ରୋମ, ଯକୃତ ସମସ୍ୟା ଏବଂ ଅସ୍ଥି ମଜ୍ଜା ଦମନ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଡିହାଇଡ୍ରୋଫୋଲେଟ ରିଡକ୍ଟେଜ ଇନହିବିଟର । ୨୦୦୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ରାଲାଟ୍ରେକ୍ସେଟ୍ ଅନୁମୋଦିତ ହୋଇଥିଲା । ଉପକାରର ପର୍ଯ୍ୟାପ୍ତ ପ୍ରମାଣ ଅଭାବ ହେତୁ ୨୦୧୨ ମସିହାରେ ୟୁରୋପରେ ଏହାର ଅନୁମୋଦନ ପ୍ରତ୍ୟାଖ୍ୟାନ କରାଯାଇଥିଲା । ଯୁକ୍ତରାଷ୍ଟ୍ରରେ ୬୦ ମିଗ୍ରା ଔଷଧର ମୂଲ୍ୟ ପ୍ରାୟ ୧୮,୦୦୦ ଡଲାର ।
ପିଥାମପୁର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ଧର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିଥାମପୁର ସହରର ମୋଟ ଜନସଂଖ୍ୟା ୬୮୦୫୧ ଅଟେ । ସେଥି ମଧ୍ୟରୁ ୫୮.୩୮% ଜଣ ପରୁଷ ହୋଇଥିବା ବେଳେ ୪୧.୬୨% ଜଣ ନାରୀ ଅଟନ୍ତି । ପିଥାମପୁରର ସାକ୍ଷରତା ହାର ୬୨.୧୮% ଅଟେ । ଏହା ଜାତୀୟ ହାରଠାରୁ ୨.୬୬% ପ୍ରତିଶତ ଅଧିକ ଅଟେ । ସେଥିରୁ ୪୨.୭୧% ପ୍ରତିଶତ ପୁରୁଷ ଓ ୧୯.୪୬% ନାରୀ ଅଟନ୍ତି । ୧୮.୨୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିଥାମପୁରର ସରକାରୀ ଭାଷା ଅଟେ ।
କାର୍ତ୍ତିକ ମାସ କୃଷ୍ଣପକ୍ଷ ଦ୍ୱାଦଶୀ ତିଥିରେ ଗୋବତ୍ସା ଦ୍ୱାଦଶୀ ଉତ୍ସବ ପାଳନ କରାଯାଇଥାଏ । ଏହିଦିନ ଗାଈ ଓ ବାଛୁରୀଙ୍କ ପୂଜା କରାଯାଇଥାଏ । ଏହି ବ୍ରତରେ ପ୍ରଦୋଷବ୍ୟାପିନୀ ତିଥି ଗ୍ରହଣ କରାଯାଇଥାଏ । ଘରେ ଗାଈ କିମ୍ବା ବାଛୁରୀ ନଥିଲେ ଏହିଦିନ ଓଦା ମାଟିରେ ଗାଈ ଏବଂ ବାଛୁରୀର ପ୍ରତିମା ଗଢ଼ି ପୂଜା କରିବାର ବିଧି ରହିଛି । ଏହିଦିନ ଗୋଦୁଗ୍ଧରୁ ପ୍ରସ୍ତୁତ ଖାଦ୍ୟ ସାମଗ୍ରୀ ସେବନ ବର୍ଜିତ । କିମ୍ବଦନ୍ତୀ ଏକ ପୌରାଣିକ ଆଖ୍ୟାନ ରହିଛି ଅନୁସାରେ ରାଜା ଉତ୍ତାନପାଦ ପୃଥିବୀରେ ପ୍ରଥମେ ଗୋବତ୍ସା ଦ୍ୱାଦଶୀ ବ୍ରତ ଆରମ୍ଭ କରିଥିଲେ । ତାଙ୍କ ପତ୍ନୀ ସୁନୀତି ଏହି ବ୍ରତ କରିଥିଲେ । ଏହି ବ୍ରତ ପ୍ରଭାବରୁ ତାଙ୍କ କୋଳରୁ ଧ୍ରୁବ ଜନ୍ମ ନେଇଥିଲେ । ନିଃସନ୍ତାନ ଦମ୍ପତି ଏହି ବ୍ରତ କରିବା ଉଚିତ୍‌ । ଏହାଦ୍ୱାରା ସନ୍ତାନ ସୁଖ ମିଳିଥାଏ । ଏହିଦିନ ଗୋମାତାଙ୍କ ପ୍ରତି କୃତଜ୍ଞତା ବ୍ୟକ୍ତ କରି ତାଙ୍କର ପୂଜା କରାଯାଇଥାଏ । ଏହି ତିଥିରେ ଗୋପୂଜା କରୁଥିବା ବ୍ୟକ୍ତି ଭଗବାନ୍‌ ବିଷ୍ଣୁଙ୍କ ଆଶୀର୍ବାଦ ଲାଭ କରିଥାଏ । ପୂଜାବିଧି ଏହିଦିନ ଗାଈ ଓ ବାଛୁରୀକୁ ସ୍ନାନ କରାଇ ନୂଆ ବସ୍ତ୍ର ପିନ୍ଧାଇ ଦିଆଯାଏ । ଏହାପରେ ଫୁଲ, ଧୂପ, ଦୀପ ଏବଂ ଚନ୍ଦନ ଆଦିର ତିଳକ ଦେଇ ଗୋମାତାଙ୍କୁ ପୂଜା କରାଯାଏ । ଗୋମାତାଙ୍କ ଆରତୀ କରିବା ପରେ ତାଙ୍କୁ ଉତ୍ତମ ଭୋଜନ କରାଯାଏ । ଦିନରେ ଉପବାସ ରହିବା ପରେ ରାତ୍ରିର ବ୍ରତ ସମ୍ପନ୍ନ କରି ଭୋଜନ କରାଯାଏ ।
ମାଳିନୀ ଅବସ୍ଥୀ  (ଜନ୍ମ ୧୧ ଫେବୃଆରୀ ୧୯୬୭) ଜଣେ ଭାରତୀୟ ଲୋକ ଗାୟକ  । ସେ ଭୋଜପୁରୀ, ଅବଧୀ ଭାଷା ଏବଂ ହିନ୍ଦୀରେ ଗୀତ ଗାଉଛନ୍ତି, ସେ ଥୁମ୍ରି ଏବଂ କାଜରୀକୁ ମଧ୍ୟ ଉପସ୍ଥାପନ କରିଛନ୍ତି । ଭାରତ ସରକାର ତାଙ୍କୁ ୨୦୧୬ ମସିହାରେ ପଦ୍ମଶ୍ରୀ ନାଗରିକ ସମ୍ମାନ ପ୍ରଦାନ କରିଥିଲେ । ଭୋଜପୁରୀ ସଂଗୀତରେ ତାଙ୍କର ଅବଦାନ ପାଇଁ ସେ ଜଣାଶୁଣା । ପ୍ରାରମ୍ଭ ଜୀବନ ମାଳିନୀ ଅବସ୍ଥୀ ଉତ୍ତରପ୍ରଦେଶର କନ୍ନଉଜରେ ଜନ୍ମଗ୍ରହଣ କରିଥିଲେ । ସେ ଲକ୍ଷ୍ନୌର ଭାତଖଣ୍ଡେ ବିଶ୍ୱବିଦ୍ୟାଳୟରେ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତରେ ସ୍ୱର୍ଣ୍ଣ ପଦକ ବିଜେତା ହେବା ସହିତ ପୋଷ୍ଟ ଗ୍ରାଜୁଏଟ ଅଟନ୍ତି । ଏଥିସହ ସେ ଲକ୍ଷ୍ନୌ ବିଶ୍ୱବିଦ୍ୟାଳୟର ମଧ୍ୟଯୁଗୀୟ ଏବଂ ଆଧୁନିକ ଭାରତୀୟ ସ୍ଥାପତ୍ୟରେ ବିଶେଷଜ୍ଞତା ସହ ଏମ.ଏ. ଆଧୁନିକ ଇତିହାସରେ ସ୍ୱର୍ଣ୍ଣ ପଦକ ଜିତିଛନ୍ତି । ସେ ବନାରସ ଖାରନାର ଜଣେ ପ୍ରସିଦ୍ଧ ହିନ୍ଦୁସ୍ତାନୀ ଶାସ୍ତ୍ରୀୟ ଗାୟକ ପଦ୍ମଭୂଷଣ ବିଦୁଷୀ ଗିରିଜା ଦେବୀଙ୍କର ଜଣେ ଗଣ୍ଡା ବନ୍ଧ ଛାତ୍ର ଅଟନ୍ତି । ସେ ଉତ୍ତର ପ୍ରଦେଶ ସରକାରଙ୍କ ମୁଖ୍ୟ ଶାସନ ସଚିବ ଭାବେ ଅବସର ନେଇଥିବା ବରିଷ୍ଠ ଆଇଏଏସ୍ ଅଧିକାରୀ ଅବାନୀଶ କୁମାର ଅବସ୍ଥୀ  (ୟୁପି: 1987)ଙ୍କ ସହିତ ବିବାହ କରିଛନ୍ତି  । ସେମାନଙ୍କର ଏକ ପୁଅ ଆଦିତ୍ୟ ଏବଂ ଗୋଟିଏ ଝିଅ ଅନନ୍ୟା ଅଛନ୍ତି । ବୃତ୍ତି ଲୋକପ୍ରିୟ ଶାସ୍ତ୍ରୀୟ ସଂଗୀତ ମହୋତ୍ସବ ଜାହାନ-ଇ-ଖୁସ୍ରୋରେ ମାଳିନୀ ଅବସ୍ଥୀ ଜଣେ ନିୟମିତ ଅଭିନେତା ଅଟନ୍ତି । ତାଙ୍କର ବହୁତ ଉଚ୍ଚକୋଟୀର ସ୍ୱର ଅଛି ଏବଂ ଥୁମାରୀ, ଥାରେ ରାହୋ ବାଙ୍କେ ଶ୍ୟାମ ଗାଇବା ପାଇଁ ଲୋକପ୍ରିୟ । ସେ ଭୋଜପୁରୀ-ମ୍ୟୁଜିକାଲ ରିଅଲିଟି ସୋ  "ସୁର ସାଙ୍ଗ୍ରାମ" ର ବିଚାରକ ଥିଲେ । ସେ କଳ୍ପନା ଜୁନୁନଙ୍କ ପାଇଁ ଟିଭିରେ ଭାଗ ନେଇଥିଲେ । ସେ ୟୁପି ନିର୍ବାଚନ ୨୦୧୨ ଏବଂ ୨୦୧୪ ପାଇଁ ନିର୍ବାଚନ ଆୟୋଗଦ୍ୱାରା ବ୍ରାଣ୍ଡ ଆମ୍ବାସଡର ଭାବରେ ନିଯୁକ୍ତ ହୋଇଥିଲେ । ସେ ୨୦୧୫ ଚଳଚ୍ଚିତ୍ର ଦମ ଲାଗା କେ ହୈସାରେ  "ସୁନ୍ଦର ସୁଶୀଲ"  ଗୀତ ଗାଇଥିଲେ ଯାହ ଅନୁ ମଲିକଙ୍କ ସଙ୍ଗୀତ ଥିଲା । ମାଳୀନୀ ଅବସ୍ଥୀ ଭାରତରେ ଲୋକ ସଂଗୀତ ସହିତ ସମକକ୍ଷ । ତାଙ୍କର ସଂଗୀତ ପରିବେଷଣ ତାଙ୍କୁ ଆୱାଦ ଏବଂ ବେନାରସର ଲୋକ ସଂଗୀତକୁ ଦେଶର ସାଂସ୍କୃତିକ ରାଡାରରେ ରଖିବାର ଶ୍ରେୟ ଅର୍ଜନ କରିଛି । ଜଣେ ଆଇସିଆଇଆର ଅନୁମୋଦିତ କଳାକାର ଭାବରେ, ସେ ଆମେରିକା, ବ୍ରିଟେନ, ହଲାଣ୍ଡ, ଫିଜି ଏବଂ ମରିସସ୍ ସମେତ ବିଭିନ୍ନ ଦେଶ ଭ୍ରମଣ କରିଛନ୍ତି । ଥୁମ୍ରି, ଦାଦ୍ରା ଏବଂ ଗଜଲଙ୍କ ଶୈଳୀରେ ପାକିସ୍ତାନକୁ ଆମନ୍ତ୍ରିତ ହେବାର ମଧ୍ୟ ତାଙ୍କର ଏକ ବିରଳ ସମ୍ମାନ ରହିଛି । ଯେତେବେଳେ ଭାରତ ରତ୍ନ, ଲତା ମଙ୍ଗେଶକର ଜୀ, ତାଙ୍କର ୮୦ ତମ ଜନ୍ମଦିନରେ ସଂଗୀତର ପ୍ରତିଜ୍ଞାକାରୀ ପ୍ରତିଭା ବିଷୟରେ ପଚରାଯାଇଥିଲା, ସେତେବେଳେ ସେ ମାଳୀନୀଙ୍କୁ ତାଙ୍କର ପ୍ରିୟ ଗାୟକ ଭାବରେ ନାମିତ କରିଥିଲେ  ହିନ୍ଦୁସ୍ତାନ ଟାଇମ୍ସ, 29 ସେପ୍ଟେମ୍ବର, 2009  । ନିଜେ ଜୀବନ୍ତ କିମ୍ବଦନ୍ତୀରୁ ଆସି ମାଳୀନୀ ଏହି ସୁବର୍ଣ୍ଣ ଶବ୍ଦଗୁଡ଼ିକୁ ତାଙ୍କର ସବୁଠାରୁ ବଡ ମାଇଲଖୁଣ୍ଟ ଭାବରେ ବିବେଚନା କରନ୍ତି ।
ଜାମ୍ବବତୀ ବିଜିରା ଜଣେ ଭାରତୀୟ ଦଳିତ-ଅଧିକାର କାର୍ଯ୍ୟକର୍ତ୍ତା । ସେ ଓଡ଼ିଶାର ଗନ୍ଧମର୍ଦ୍ଦନ ଅଞ୍ଚଳରେ ଓଡ଼ିଶା ସରକାରଙ୍କ ସହଭାଗିତାରେ ଚାଳିତ ବାଲକୋଦ୍ୱାରା ବକ୍ସାଇଟ ଖଣି ଖନନ ବିରୋଧରେ ଆନ୍ଦୋଳନ କରିଆସିଛନ୍ତି । ସେ ନିଜେ ଓ ତାଙ୍କ ପିଲାମାନେ ବାଲକୋ କମ୍ପାନୀର ଗାଡ଼ି ଆଗରେ ରାସ୍ତା ଉପରେ ଶୋଇ ବିକ୍ଷୋପ ପ୍ରଦର୍ଶନ କରିଥିଲେ । ନିଜ କାର୍ଯ୍ୟକ୍ରମରେ ସରକାରଙ୍କଠାରୁ ବିଭିନ୍ନ ସ୍ୱୟଂ ସହାୟକ ଗୋଷ୍ଠୀ ଜରିଆରେ ମହିଳାମାନଙ୍କୁ ଋଣଯୋଗାଣ ଏବଂ ତାହାଦ୍ୱାରା ଖଣିଖନନକୁ ବ୍ୟାପକ କରାଇବା ଉଦ୍ୟମକୁ ସେ ବିରୋଧ କରିଆସିଛନ୍ତି । ତାଙ୍କର ସମସ୍ତ ବିରୋଧ ପ୍ରଦର୍ଶନ ଗନ୍ଧମାର୍ଦ୍ଦନ ପର୍ବତକୁ  "ଡଙ୍ଗର ମାହାପୁରୁ"  ବା ଡଙ୍ଗର ଦେବତା ମାନୁଥିବା ବିଭିନ୍ନ ଆଦିବାସୀ ସମ୍ପ୍ରଦାୟକୁ ପ୍ରତିନିଧିତ୍ୱ କରି ଡଙ୍ଗର ମାହାପୁରୁର ସୁରକ୍ଷାକୁ ଭିତ୍ତିକରି । ଜୀବନୀ ଜାମ୍ବବତୀ ବିଜିରା ତାଙ୍କର ପରିବାର ସହ ଓଡ଼ିଶାର ବରଗଡ଼ ଜିଲ୍ଲା ପାଇକମାଳ ବ୍ଲକ ମିଠାପାଲି ଗ୍ରାମ ପଞ୍ଚାୟତ ଡୁଙ୍ଗୁରିପାଲି ଗ୍ରାମରେ ବାସକରନ୍ତି । ତାଙ୍କ ପତି ବାଲକୋ କମ୍ପାନୀ ପାଇଁ ଟ୍ରାକ୍ଟର ଚଳାଉଥିଲେ ଓ ଜାମ୍ବବତୀଙ୍କ କାର୍ଯ୍ୟକ୍ରମ ହେତୁ କମ୍ପାନୀ ଚାକିରୀ ହରାଇବାର ଧମକ ପାଇଥିଲେ । ଗନ୍ଧମାର୍ଦ୍ଦନ ସୁରକ୍ଷାର ନେତୃତ୍ୱ ୧୯୮୭ ମସିହା ଅକ୍ଟୋବର ମାସରେ ଓଡ଼ିଶାରେ କଂଗ୍ରେସ ଶାସନ କାଳରେ ଗନ୍ଧମାର୍ଦ୍ଦନ ପର୍ବତରେ ଖଣିଖନନକୁ ନେଇ ଆନ୍ଦୋଳନ ହୋଇଥିଲା । ବାଲକୋ କମ୍ପାନୀର ଗାଡ଼ିଗୁଡ଼ିକୁ ଖଣିଖନନରୁ ରୋକିବା ପାଇଁ ମିଠାପଲ୍ଲୀଠାରେ ସ୍ଥାନୀୟ ଜନତା ବିକ୍ଷୋଭ ପ୍ରଦର୍ଶନ କରିଥିଲେ । ଜାମ୍ବବତୀ ବିଜିରା ଏଠାରେ ହୋଇଥିବା ବିକ୍ଷୋଭର ନେତୃତ୍ୱ ନେଇଥିଲେ । ସେ ଗନ୍ଧମାର୍ଦନ ଅଞ୍ଚଳରେ ଗାଁରୁ ଗାଁ ବୁଲି ଖଣି ଖନନ ହେତୁ ପର୍ବତ ଓ ଜନଜାତିଙ୍କ ଉପରେ ତାହାର ପ୍ରତିକୂଳ ପ୍ରଭାବ ବାବଦରେ ମହିଳାମାନଙ୍କୁ ବୁଝାଉଥିଲେ । ସାକ୍ଷାତକାରରେ ସେ ବାଲକୋକୁ ଏକ କମ୍ପାନୀ ନୁହେଁ  "ଅସୁର"  ବୋଲି ସମ୍ବୋଧନ କରିଛନ୍ତି । ତାଙ୍କ ନେତୃତ୍ୱରେ ତାଙ୍କ ନିଜ ପରିବାର ଏବଂ ସ୍ଥାନୀୟ ଲୋକେ ବାଲକୋ ବିରୋଧରେ ରାସ୍ତା ଉପରେ ବସି ଓ ଶୋଇ ୧୯୮୭ ମସିହା ଅକ୍ଟୋବର ମାସରେ ବିକ୍ଷୋଭ ପ୍ରଦର୍ଶନ କରିଥିଲେ । ସ୍ଥାନୀୟ ଜିଲ୍ଲାପାଳ ଓ ପୋଲିସ ତାଙ୍କୁ ବୁଝାଇବାରେ ବିଫଳ ହେବାରୁ କମ୍ପାନୀ ଟ୍ରକ ଓ ଅନ୍ୟାନ୍ୟ ଗାଡ଼ିସବୁ ଫେରିଯାଇଥିଲେ । ଏହି ବିକ୍ଷୋଭର ଫଳ ସ୍ୱରୂପ ବାଲକୋର କାମ ଅଟକିଯାଇଥିଲା । ଏହି ଆନ୍ଦୋଳନ କ୍ରମେ ବୃଦ୍ଧିପାଇ ୧୯୮୮ ଜାନୁଆରୀ ୧ ତାରିଖରେ ୭,୦୦୦ ଲୋକଙ୍କ ଗଣସମାବେଶରେ ପରିଣତ ହୋଇଥିଲା । ଓଡ଼ିଶାର ବିଭିନ୍ନ ସ୍ଥାନ ଓ ପଡ଼ୋଶୀ ଛତିଶଗଡ଼ରୁ ଲୋକେ ଏଠାରେ ଏକାଠି ହୋଇଥିଲେ । ଏହା ବୃଦ୍ଧିପାଇ ଜାନୁଆରୀ ୧୨ରୁ ୧୭ ତାରିଖ ଭିତରେ ଲୋକମାନଙ୍କ ଏକ କ୍ୟାମ୍ପେନ ହୋଇଥିଲା ଓ ତାହା ପରେ ଶେଷରେ ୧୯୮୯ ସେପ୍ଟେମ୍ବର ୧୫ ତାରିଖରେ ବାଲକୋ ଏମଓୟୁ ପ୍ରତ୍ୟାହୃତ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୩ ସେପ୍ଟେମ୍ବର ବର୍ଷର ୨୪୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୭ତମ  । ବର୍ଷ ଶେଷ ହେବା ପାଇଁ ଆଉ ୧୧୯ ଦିନ ବାକି ଅଛି । ଘଟଣାବଳୀ ୧୭୨୫: ବ୍ରିଟେନ-ହାନୋଭର୍-ପ୍ରୁସିଆ ମଧ୍ୟରେ ଚୁକ୍ତି ସ୍ୱାକ୍ଷରିତ ହୋଇଥିଲା । ୧୯୧୭: ଜର୍ମାନୀ ପ୍ରଥମ ଥର ସନ୍ଧ୍ୟା ପରେ ଲଣ୍ଡନ ଉପରେ ବୋମା ପକାଇଥିଲା । ୧୯୩୦: ଆମେରିକା ଉପକୂଳରେ ଘୂର୍ଣ୍ଣିଝଡ଼ରେ ୨ ହଜାର ବ୍ୟକ୍ତିଙ୍କ ମୃତ୍ୟୁ ହୋଇଥିଲା । ୧୯୩୪: ଟ୍ୟୁନିସିଆରେ ସ୍ୱାଧୀନତା ପାଇଁ ଆନ୍ଦୋଳନ ଆରମ୍ଭ ହୋଇଥିଲା । ୧୯୪୯: ଚୀନର ଚିଆଙ୍ଗ୍‌କିଙ୍ଗ୍‌ଠାରେ ଅଗ୍ନିକାଣ୍ଡରେ ୭ ହଜାର ବ୍ୟକ୍ତିଙ୍କ ମୃତ୍ୟୁ ହୋଇଥିଲା । ୧୯୬୭: ସ୍ୱିଡେନରେ ରାସ୍ତାର ଡାହାଣ ପାର୍ଶ୍ୱରେ ଗାଡ଼ି ଚଳାଇବା ନିୟମ ପ୍ରଣୟନ କରାଯାଇଥିଲା । ୧୯୯୫: ଇ-ବେ   ଅନ୍‌ଲାଇନ୍ କିଣାବିକା ସଂସ୍ଥା ପ୍ରତିଷ୍ଠା ହୋଇଥିଲା । ଜନ୍ମ ୧୯୬୫: ଆମେରିକୀୟ ଅଭିନେତା ଚାର୍ଲି ଶିନ୍   ଜନ୍ମଗ୍ରହଣ କରିଥିଲେ । ଦେହାନ୍ତ ୧୯୮୦: ଆମେରିକୀୟ ଅଭିନେତ୍ରୀ ବାର୍‌ବରା ଓ 'ନେଲ୍    '   ମୃତ୍ୟୁବରଣ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୧ ଜୁଲାଇ ବର୍ଷର ୧୯୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୯୩ତମ  । ବର୍ଷ ଶେଷ ହେବା ପାଇଁ ଆଉ ୧୭୩ ଦିନ ବାକି ଅଛି ।
ସଂଗ୍ରାମ ଜେନା, ଜଣେ ଓଡ଼ିଆ କବି, ସମ୍ପାଦକ ଓ ଅନୁବାଦକ । ସେ ଓଡ଼ିଶା ସାହିତ୍ୟ ଏକାଡେମୀର ଉପସଭାପତି ଭାବରେ କାର୍ଯ୍ୟ କରିଛନ୍ତି । ଓଡ଼ିଶା ସରକାରଙ୍କ ଅଧିନରେ କାର୍ଯ୍ୟ କରି ସେ ଅବସର ଗ୍ରହଣ କରି ସାରିଛନ୍ତି । ସାହିତ୍ୟ ସର୍ଜନା ସଂଗ୍ରାମ ଜେନାଙ୍କର ୩୦ଟିରୁ ଅଧିକ ପୁସ୍ତକ ପ୍ରକାଶିତ ହୋଇ ସାରିଛି । ସେଥି ମଧ୍ୟରେ ୬ଟି କବିତା ଓ ୧୦ଟି ଅନୁବାଦ ପୁସ୍ତକ ଅନ୍ତର୍ଭୁକ୍ତ । ସେ ନିଶାନ୍ତ ଓ ମାର୍ଗଏସିଆ ନାମରେ ଦୁଇଟି ପତ୍ରିକା ମଧ୍ୟ ସମ୍ପାଦନା କରିଛନ୍ତି ।
ଲଙ୍କେଶ୍ୱରୀ ମନ୍ଦିର ଭାରତୀୟ ରାଜ୍ୟ ଓଡ଼ିଶାର ସୋନପୁର ଠାରେ ମହାନଦୀ ଭିତରେ ଅବସ୍ଥିତ ଏକ ମନ୍ଦିର । ଏକଦା ସୋନପୁରକୁ ପଶ୍ଚିମ ଲଙ୍କା ବୋଲି କୁହାଯାଉଥିଲା । ଲଙ୍କେଶ୍ୱରୀ ସୋନପୁର ସହରର ଆରାଧ୍ୟା ଦେବୀ । ମୂଳତଃ ମାଁ ଲଙ୍କେଶ୍ୱରୀ ଦେବୀ ସୋନପୁରର କୈବର୍ତ   ସଂପ୍ରଦାଯର ଲୋକ ଆରାଧନା କରିଥାନ୍ତି ।ଏହି ମନ୍ଦିର ସୋନପୁର -ଉଲୁଣ୍ଡା ରାସ୍ତାରେ ରହିଛି ।
ପଇସା ଏକ ଛୋଟ,ସପାଟ, ସାଧାରଣତଃ ଧାତୁ କିମ୍ବା ପ୍ଲାଷ୍ଟିକ ଗୋଲ ଜିନିଷ ଅଟେ । ମୁଖ୍ୟ ରୂପେ କାନୁନୀ ନିବିଦା ମାଧ୍ୟମରେ ବ୍ୟବହାର କରାଯାଇଥାଏ । ଏହା ଓଜନ ଅନୁସାରେ ଖୁବ ହାଲୁକା ଅଟେ ଏବଂ ବ୍ୟାପାର ପାଇଁ ମଧ୍ୟ ଖୁବ୍ ସୁବିଧା ଜନକ ହୋଇଥାଏ । ଏହା ବହୁ ସମୟ ଥର ସରକାରଙ୍କଦ୍ୱାରା ଜାରି କରାଯାଇଥାଏ । ପଇସା ସାଧାରଣତଃ ଧାତୁ କିମ୍ବା  (ମିଶ୍ର ଧାତୁ) ହୋଇଥାଏ, ଏବଂ କେବେ କେବେ ସିନ୍ଥୋଟିକ ସାମଗ୍ରିରୁ ତିଆରି ହୋଇଥାଏ  । ଏହା ମୁଖ୍ୟାତଃ  "ଡିସ୍କ  (ଗଣିତ)ର ଆକାର ରହିଥାଏ  । ମୂଲ୍ୟବାନ ଧାତୁରୁ ପ୍ରସ୍ତୁତ ପଇସା ବଡ଼ ମାତ୍ରାରେ  "ବୁଲିୟନ ପଇସା"  ଏସ୍ ରୂପେ ସଂଗ୍ରହିତ ହୋଇଥାଏ । ମୁଦ୍ରା ରୂପେ ବ୍ୟବହାର କରାଯାଉଥିବା ଅନ୍ୟ ପଇସା, ବ୍ୟାଙ୍କ ନୋଟ ସହିତ ଚାଲିଥାଏ । ସାଧାରଣତଃ ସଞ୍ଚଳନ  (ଅର୍ଥାତ ବୁଲିୟନ ପଇସାକୁ ଛାଡି)ରେ ସର୍ବୋଚ୍ଚ ମୁଲ୍ୟର ପଇସା ସବୁଠାରୁ କମ ମୁଲ୍ୟର ନୋଟଠାରୁ କମ ଅଟେ  । ପୂର୍ବ ୬ ବର୍ଷରେ , ପ୍ରଚଳନ ପଇସାର ଅଙ୍କିତ ମୂଲ୍ୟ କେବେ କେବେ ଧାତୁର ମୂଲ୍ୟରୁ କମ ହୋଇଥାଏ । ଉଦାହରଣ:- ମୂଦ୍ରାସ୍ଫୀତି କାରଣରୁ ଯଦି ଅନ୍ତର ମହତ୍ୱପୂର୍ଣ ହୋଇଯାଏ, ତ ' ଜାରୀ କରୁଥିବା ପ୍ରାଧିକରଣ ଏହି ପଇସାକୁ ସଞ୍ଚଳନରୁ ଫେରାଇ ଅଣିବାର ନିର୍ଣୟ ନେଇପାରନ୍ତି । ସମ୍ଭବତଃ ଏକ ଅଲଗା ସରଞ୍ଚନା ସହିତ ନୂତନ ସମକକ୍ଷ ଜାରୀ କରୁଛନ୍ତି ।
୨୦୧୨   ଗ୍ରେଗୋରି ପାଞ୍ଜି ଅନୁସାରେ ରବିବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2012 ବର୍ଷ, 3 ଶହସ୍ରାବ୍ଦର 12 ବର୍ଷ, 21 ଶତାବ୍ଦୀର 12 ବର୍ଷ, ଏବଂ ୨୦୧୦ ଦଶକର 3 ବର୍ଷ ଥିଲା ।
ମାରିଆ ନାଟାଲିଆ ଲାଫୌରସେଦ ସିଲ୍ଭା  (ସ୍ପେନୀୟ ଉଚ୍ଚାରଣ: [ . ]; ଜନ୍ମ ୨୬ ଫେବୃଆରୀ ୧୯୮୪) ଜଣେ ମେକ୍ସିକା ପ‌ପ୍-ରକ୍ ଗିତ ଗାୟକ ଓ ଗିତିକାର ଅଟନ୍ତି  । ୨୦୦୩ରୁ ନିଜ ସଙ୍ଗିତ ଜୀବନ ଆରମ୍ଭ କରିଥିବା ମାରିଆ ବର୍ତ୍ତମାନ ଯାଏଁ ଲାଟିନ ଆମେରିକାର ପ୍ରସିଦ୍ଧ ପ‌ପ୍ ଗାୟକଙ୍କ ମଧ୍ୟରୁ ଜଣେ । ପ୍ରାରମ୍ଭିକ ଜୀବନ ଓ କ୍ୟାରିଅର ମାରିଆଙ୍କ ଜନ୍ମ ମେକ୍ସିକୋର ମେକ୍ସିକୋ ସହରଠାରେ ହେଇଥିଲା । ତାଙ୍କ ବାପା ଚିଲେର ଜଣେ ସଙ୍ଗିତଜ୍ଞ ଓ ମାଆ ପିଆନୋ ବାଦକ । ସେ ଏକ କ୍ୟାଥୋଲିକ ବିଦ୍ୟାଳୟରେ ନିଜ ଶିକ୍ଷ୍ୟା ଜୀବନ ଆରମ୍ଭ କରିଥିଲେ।
ବଣ୍ଟନକାରୀ ଶକ୍ ହେଉଛି ଏକ ପ୍ରକାର ଶକ୍ ଯେଉଁଥିରେ ଛୋଟ ରକ୍ତନଳଗୁଡ଼ିକ ରକ୍ତ ପ୍ରବାହକୁ ସଠିକ୍ ଭାବରେ ନିୟନ୍ତ୍ରଣ କରନ୍ତି ନାହିଁ । ଏହାଦ୍ୱାରା ତନ୍ତୁମାନଙ୍କୁ ପର୍ଯ୍ୟାପ୍ତ ପରିମାଣର ରକ୍ତ ପ୍ରବାହ ହୁଏ ନାହିଁ । ଏହାର ଲକ୍ଷଣ ମଧ୍ୟରେ ଦ୍ୱନ୍ଦ୍ୱ, ଦ୍ରୁତ ହୃଦ୍‌ଗତି, ଉଷୁମ ବାହୁ ଏବଂ ଗୋଡ଼, ପରିବର୍ତ୍ତିତ ଶରୀର ତାପମାତ୍ରା ଏବଂ ନିମ୍ନ ରକ୍ତଚାପ ଅନ୍ତର୍ଭୁକ୍ତ ହୋଇପାରେ । ରୋଗ ଜଟିଳ ହେଲେ ଏକାଧିକ ଅଙ୍ଗ ଦୁଷ୍କ୍ରିୟା ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ । ସବୁଠାରୁ ସାଧାରଣ କାରଣ ସେପସିସ ଏବଂ ଆନାଫାଇଲକ୍‌ସିସ । ଅନ୍ୟାନ୍ୟ କାରଣରେ ମେରୁଦଣ୍ଡ ଆଘାତ ଯାହା ନ୍ୟୁରୋଜେନିକ୍ ଶକ୍ ଭାବରେ ମଧ୍ୟ ପରିଚିତ, ବିଷାକ୍ତ ଶକ୍ ସିଣ୍ଡ୍ରୋମ, ଆଡ୍ରେନାଲ୍ ଅଭାବ, ଅଗ୍ନାଶୟ ପ୍ରଦାହ ଏବଂ କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ ପରି କେତେକ ଔଷଧର ମାତ୍ରା ଅଧିକ ହେଲେ ହୋଇପାରେ । ବଣ୍ଟନକାରୀ ଶକ୍ ଅନ୍ୟ ତିନୋଟି ବର୍ଗର ଶକ‌ଠାରୁ ଭିନ୍ନ ଅଟେ ଏଥିରେ ହୃତ୍‌ପିଣ୍ଡ ସାଧାରଣ ଭାବରେ କାମ କରେ । ଚିକିତ୍ସା ଶିରାଭ୍ୟନ୍ତର ତରଳ ପଦାର୍ଥରୁ ଆରମ୍ଭ ହୋଇଥାଏ । ନର-ଏପିନେଫ୍ରିନ୍ କିମ୍ବା ଏପିନେଫ୍ରିନ ଔଷଧ ଦେବା ଆବଶ୍ୟକ ହୋଇପାରେ  ଆଣ୍ଟିବାୟୋଟିକ ବା ହାଇଡ୍ରୋକୋର୍ଟିଜୋନ କରିବା ଏହାର ମୂଳ କାରଣ ଉପରେ ନିର୍ଭର କରେ । ଇଣ୍ଟେନସିଭ କେୟାର ୟୁନିଟରେ ଜେତେ ଶକ ହୁଏ ସେମାନଙ୍କ ମଧ୍ୟରୁ ବଣ୍ଟନକାରୀ ଶକ୍ ପ୍ରାୟ ୬୬% ଥାଏ । କାରଣ ଅନୁସାରେ ୨୦%ରୁ ୮୦ କ୍ଷେତ୍ରରେ ମୃତ୍ୟୁ ହୋଇପାରେ ।
ମଣ୍ଡଳା ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ମନ୍ଦ୍ଲ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମଣ୍ଡଳା ୨୨.୫୯୯୭ ଉତ୍ତର ଅକ୍ଷାଂଶ ଓ ୮୦.୩୭୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମଣ୍ଡଳା ସହରର ମୋଟ ଜନସଂଖ୍ୟା ୯୬୧୯ ଅଟେ । ସେଥି ମଧ୍ୟରୁ ୫୦.୮୫% ଜଣ ପରୁଷ ହୋଇଥିବା ବେଳେ ୪୯.୧୫% ଜଣ ନାରୀ ଅଟନ୍ତି । ମଣ୍ଡଳାର ସାକ୍ଷରତା ହାର ୭୧.୪୮% ଅଟେ । ଏହା ଜାତୀୟ ହାରଠାରୁ ୬.୬୪% ପ୍ରତିଶତ କମ ଅଟେ । ସେଥିରୁ ୪୦.୧୫% ପ୍ରତିଶତ ପୁରୁଷ ଓ ୩୧.୩୩% ନାରୀ ଅଟନ୍ତି । ୧୨.୩୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମଣ୍ଡଳାର ସରକାରୀ ଭାଷା ଅଟେ ।
ବଡ଼ଦାଣ୍ଡ ହେଉଛି ପବିତ୍ର ଶ୍ରୀକ୍ଷେତ୍ରର ଶ୍ରୀମନ୍ଦିରଠାରୁ ଗୁଣ୍ଡିଚା ମନ୍ଦିର ପର୍ଯ୍ୟନ୍ତର ରାସ୍ତା ବା ଦାଣ୍ଡ । ଶ୍ରୀମନ୍ଦିର ଏବଂ ରଥଯାତ୍ରା ସହ ଏହି ମାର୍ଗର ସମ୍ପର୍କ ଥିବା ଯୋଗୁଁ ଏହାକୁ  'ବଡ଼ଦାଣ୍ଡ'  ବୋଲି କୁହାଯାଏ ଓ ଜଗନ୍ନାଥ ସଂସ୍କୃତିରେ ଏହାର ବିଶେଷ ସ୍ଥାନ ରହିଛି । ବଡ଼ଦାଣ୍ଡରେ ବିଶାଳ ପକ୍ଷରେ ଶୋଭା ପାଉଛି, ତାହା ମଧ୍ୟରୁ ସିଂହ ଦୁଆରଠାରୁ ଗୁଣ୍ଡିଚା ମନ୍ଦିର ଭିତରେ ରହିଛି ଅନେକ ମଠ ବାଡି, ରାଧାବଲ୍ଲଭ ମଠ, ବଡ଼ଛତା ମଠ, ବଡ଼ ଅଖଡା ମଠ, ଜଗନ୍ନାଥ ବଲ୍ଲଭ ମଠ,ଚୈତନ୍ୟ ଗୌଡୀୟ ମଠ,ଦଶ ଅବତାର ମଠ, ସହିତ ବାଗେଡିଆ ଧର୍ମଶାଳ ଓ ଅନେକ ରମଣୀୟ ସ୍ଥଳ ରହିଛି । ଆଗରୁ ବଡ଼ଦାଣ୍ଡର ଦୃଶ୍ୟ ଗାଆଁ ରାସ୍ତା ଭଳି ଦେଖା ଯାଉଥିଲା । କୁହାଯାଏ ପୂର୍ବକାଳରେ ବଡ଼ଶଙ୍ଖ ନିକଟରେ ପ୍ରଭାହିତ ହେଉଥିଲା ମାଲେଣି ନଦୀ । ରଥ ଯାତ୍ରାରେ ବହୁତ୍ ସମସ୍ୟା ଦେଖା ଯାଉଥିଲା । ଗଙ୍ଗବଂଶୀ ରାଜାମାନେ ଏ ନଦୀକୁ ପୋତିଥିଲେ । ଏ ନଦୀ ପୋତିବା ଆଗରୁ ମାଉସୀ ମା  ମନ୍ଦିରକୁ ପ୍ରତିଷ୍ଠିତ କରା ଯାଇଥିଲା। ବଳଗଣ୍ଡିଠାରେ ଅଛି ଭକ୍ତ ସାଲବେଗ ପୀଠ । ବଡ଼ ଦାଣ୍ଡର ଶେଷ ଭାଗରେ ଗୁଣ୍ଡିଚା ମନ୍ଦିର ନିକଟରେ ଅବସ୍ତିତ ସରଧା ବାଲି । ଏ ବାଲି ଏତେ ପବିତ୍ର କବିମାନେ ବର୍ଣ୍ଣନା କରିଛନ୍ତି , ଏହିଠାରେ ମହାଲକ୍ଷ୍ମୀ ରୋଷର ଶିକାର ହୁଅନ୍ତି । ନନ୍ଦିଘୋଷେ ପ୍ରଭୁ ଘୋଷ ଯାତ୍ରାରେ ବିଜେ କରିଥିବା ବେଳ ଭକ୍ତଙ୍କ କଳାହୋଳିରେ ଉଛୁଳି ପଡେ । ଏ ସମଗ୍ର ବଡ଼ଦାଣ୍ଡ ହୋଇ ପଡେ ଲୋକାରନ୍ୟ ।
ଗୋବିନ୍ଦ ଚନ୍ଦ୍ର ସେଠୀ  (୨୪ ଜୁନ ୧୯୨୪ - ୩୦ ମଇ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୪ଥର କାର୍ଯ୍ୟ କରିଥିଲେ । ୧୯୫୨, ୧୯୬୧, ୧୯୭୧ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର-ନିମାପଡ଼ା ଯୁଗ୍ମ ଓ ନିମାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୩ୟ, ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୋବିନ୍ଦ ଚନ୍ଦ୍ର ସେଠୀ ୧୯୨୪ ମସିହାର ଜୁନ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ସୁଲୋଚନା ଦେଇ । ରାଜନୈତିକ ଜୀବନ ଗୋବିନ୍ଦ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ ଏବଂ ପରେ ସେ ଉତ୍କଳ କଂଗ୍ରେସ ଓ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ୪ଥର କାର୍ଯ୍ୟ କରିଥିଲେ । ୧୯୭୨ ମସିହାରୁ ୧୯୭୩ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଗୋବିନ୍ଦ ୧୯୯୦ ମସିହାର ମଇ ୩୦ ତାରିଖରେ ୬୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ସଚିନ ରମେଶ ତେନ୍ଦୁଲକର   (ଜନ୍ମ-୨୪ ଅପ୍ରେଲ ୧୯୭୩)ପୂର୍ବତନ ଭାରତୀୟ କ୍ରିକେଟ ଖେଳାଳି ଓ ବିଶ୍ୱ କ୍ରିକେଟର ସର୍ବକାଳୀନ ଶ୍ରେଷ୍ଠ ବ୍ୟାଟସମ୍ୟାନ ଭାବରେ ସାରା ବିଶ୍ୱରେ ପରିଚିତ  । ସେ ଉଭୟ ଟେଷ୍ଟ ଓ ଦିନିକିଆ କ୍ରିକେଟରେ ବିଶ୍ୱର ସବୁଠାରୁ ଅଧିକ ରନ କରିଥିବା କ୍ରିକେଟର । ସେ କ୍ରିକେଟରେ ସବୁଠାରୁ ଅଧିକ ଶତକ ହାସଲ କରିଥିବ ଖେଳାଳି। ସଚିନ ପ୍ରଥମ ଖେଳାଳି ଭାବେ ଏକ ଦିବସୀୟ କ୍ରିକେଟରେ ଦ୍ୱିଶତକ ଅର୍ଜନ କରିଥିଲେ । . ସଚିନଙ୍କୁ ୨୦୦୨ରେ ସର୍ବକାଳୀନ ଟେଷ୍ଟ ବ୍ୟାଟ୍ସମ୍ୟାନରେ ସାର ଡୋନାଲ ବ୍ରାଡମ୍ୟାନଙ୍କ ପରେ ଦ୍ୱିତୀୟ ଓ ସେହିପରି ସର୍ବକାଳୀନ ଦିନିକିଆ ବ୍ୟାଟ୍ସମ୍ୟାନରେ ମଧ୍ୟ ଭି.ଭି.ଆନ ରିଚାର୍ଡସଙ୍କ ପରେ ଦ୍ୱିତୀୟ ସ୍ଥାନରେ ରଖାଯାଇଥିଲା। ସଚିନ ଭାରତ ତରଫରୁ ୬ ଥରକ୍ରିକେଟ ବିଶ୍ୱକପ ଖେଳିଛନ୍ତି ଓ ୨୦୧୧ ବିଶ୍ୱକପ ବିଜେତା ଦଳର ସଦସ୍ୟ ଥିଲେ। ଭାରତ ତଥା ବିଶ୍ୱ କ୍ରିକେଟରେ ଅତୁଳନୀୟ ଅବଦାନ ପାଇଁ ତାଙ୍କୁ ୨୦୧୪ରେ ଭାରତରତ୍ନ ସମ୍ମାନ ଦିଆଯାଇଛି। ଏହା ପାଇବାରେ ସେ ଭାରତର ପ୍ରଥମ ଖେଳାଳି। କ୍ୟାରିୟର ୧୪ ନଭେମ୍ବର ୧୯୮୭, ରଣଜୀ ଟ୍ରଫି ନିମନ୍ତେ ତେନ୍ଦୁଲକରଙ୍କୁ ପ୍ରବଣ କରାଯାଇଥିଲା ।  ଇଣ୍ଡିଆଜ ପ୍ରିମିଏଅର ଡୋମେଷ୍ଟିକ କ୍ରିକେଟ ଟୁର୍ଣ୍ଣାମେଣ୍ଟ  । କିନ୍ତୁ ସେ କୌଣସି ମତେ ଚୂଡାନ୍ତ ପ୍ରଜାୟରେ ଶେଷ ଏଗାର ଜଣଙ୍କ ମଧ୍ୟରୁ ବଛା ହୋଇପାରି ନଥିଲେ । କିନ୍ତୁ ତାଙ୍କୁ ପ୍ରତିସ୍ଥାପିକ ଫିଲଡର ରୂପେ ବ୍ୟବହାର କରାଯାଉଥିଲା । ଏକ ବର୍ଷ ପରେ, ୧୧ ଡିସେମ୍ବର୧୯୮୮, ବୟସ ମାତ୍ର ୧୫ ବର୍ଷ ୨୩୨ ଦିନ,ତେନ୍ଦୁଲକର ତାଙ୍କ ପ୍ରଥମ ମ୍ୟାଚ ମୁମ୍ବାଇ ପାଇଁ ଖେଳୁଥିଲେ ଓ ସେ ଭାରତର ପ୍ରଥମ କ୍ରିକେଟ ଖେଳାଳି ଯିଏକି ପ୍ରଥମ ପାରିରେ ଅପରାଜିତ ଶତକ  (୧୦୦*)ରନ କରି ରେକର୍ଡ କରିଥିଲେ  । ମୁମ୍ବାଇ ଦଳର ଅଧିନାୟକ ଦିଲୀପ ଭେଙ୍ଗସ୍କରଙ୍କଦ୍ୱାରା ମୁମ୍ବାଇ ଦଳରେ ଖେଳିବା ପାଇଁ ଯନ୍ତର ସହ ବଛା ହୋଇ ଥିଲେ।ତାହାପରେ ସେହି ସମୟର ଭାରତର ସର୍ବୋତମ ଫାଷ୍ଟ ବୋଲର କପିଳ ଦେବ ସଚିନଙ୍କୁ ୱଖେଡେ ଷ୍ଟାଡିଅମର ନେଟ୍ରେ ଅଭ୍ୟାସ କରୁଥିବାର ଦେଖିଥିଲେ ଯେଉଁଠିକି ଭାରତୀୟ ଦଳ ନିଉଜଲାଣ୍ଡ ଦଳ ବିପକ୍ଷରେ ଖେଳିବାକୁ ଥିଲା। ୧୯୮୮-୧୯୮୯ ସିଜନ୍ ଶେଷ ହୋଇଥିବା ବେଳେ ସେ ମୁମ୍ବାଇ ପାଇଁ ସର୍ବାଧିକ ରନ୍ କରିଥିଲେ।ସେ ସର୍ବାଧିକ ୫୮୩ ରନ୍ ଓ ୬୭.୭୭ ହାରାହାରିରେ ରନ୍ କରୁଥିଲେ।ଇରାନୀ ଟ୍ରଫି ଦିଲ୍ଲୀ ବିପକ୍ଷରେ ଅପରାଜିତ ସତକ ମଧ୍ୟ ହାସଲ କରିଥିଲେ।୧୯୮୮-୧୯୮୯ ମସିହା ମଧ୍ୟରେ ଭାରତୀୟ ଦଳ ସହ ଇଂଲଣ୍ଡ ବିପକ୍ଷରେ ଦୁଇ ଥର ଯାତ୍ରା କରିଥିଲେ।ଅଷ୍ଟେଲିଆ ବିପକ୍ଷରେ ସେ ତାଙ୍କର ପ୍ରଥମ ଦୁଇ ଶତକ ହାସଲ କରିଥିଲେ।ସେ ପ୍ରଥମ ବକ୍ତି ଯିଏକି ରଣଜୀ,ଇରାନୀ ଓ ଦୁଲିପ୍ ଟ୍ରଫିରେ ଶତକ ହାସଲ କରିଛନ୍ତି। ଆନ୍ତର୍ଜାତୀୟ କ୍ୟାରିଅର ଅଧିନାୟକ ଦାୟିତ୍ୱ ଆଘାତ ଜନିତ ସମସ୍ୟା ରେକର୍ଡ ଓ ପୁରସ୍କାର 2020 - ଲରେସ୍ ୱାର୍ଲ୍ଡ କ୍ରୀଡ଼ା ପୁରସ୍କାର ଗ୍ୟାଲେରି ଆଧାର ଅଧିକ ତଥ୍ୟ ସଚିନ ତେନ୍ଦୁଲକର ଇ.ଏସ.ପି.ଏନ.କ୍ରିକଇନଫୋରୁ : ସଚିନ ତେନ୍ଦୁଲକର : ସଚିନ ତେନ୍ଦୁଲକର
ମହୁମାଛି ଦଂଶନ ହେଉଛି ମାଈ ମହୁମାଛି କାମୁଡ଼ା ଜନିତ ଆଘାତ । ଏହାର ଲକ୍ଷଣ ମଧ୍ୟରେ ଏକ ତୀବ୍ର ଯନ୍ତ୍ରଣା ପରେ ଲାଲ ପଡ଼ିବା, ଫୁଲା ଏବଂ କୁଣ୍ଡେଇ ହୁଏ । ପରଦିନ ଏକ ଫୋଟକା ସୃଷ୍ଟି ହୋଇପାରେ ଏବଂ ଲାଲ ରଙ୍ଗର ସ୍ଥାନ ୩ ଦିନ ମଧ୍ୟରେ ବିସ୍ତାର ହୋଇପାରେ । ଏହା ସାଧାରଣତଃ କିଛି ଘଣ୍ଟାରୁ କିଛି ଦିନ ମଧ୍ୟରେ ଉନ୍ନତି ହୁଏ । ୯୦% କ୍ଷେତ୍ରରେ କେବଳ ଏକ ସ୍ଥାନୀୟ ପ୍ରତିକ୍ରିୟା ହୁଏ ଓ ୯% କ୍ଷେତ୍ରରେ ବିସ୍ତାର ଲକ୍ଷଣ ଦେଖାଯାଏ  ଜଟିଳତା ମଧ୍ୟରେ ଆନାଫାଇଲକ୍ସିସ ହୋଇପାରେ । ଦ୍ୱିତୀୟକ ଜୀବାଣୁ ସଂକ୍ରମଣ ଏକ ଅଭାବନୀୟ ଘଟଣା। ମହୁମାଛି ସାଧାରାନତଃ ଭୟଭୀତ ହେଲେ ଦଂଶନ କରନ୍ତି କିନ୍ତୁ ଆଫ୍ରିକୀୟ ମହୁମାଛି ବିନା ଉତ୍ତେଜନାରେ ଦଂଶନ କରନ୍ତିନି । ସାଧାରଣତ ମହୁମାଛି କେବଳ ଥରେ ଦଂଶନ କରେ । ଏହା ଏକ ପ୍ରକାର ହାଇମେନୋପେରା ଦଂଶନ ଯାହା ବିରୁଡ଼ି, ହର୍ନେଟ୍ ଏବଂ ଅଗ୍ନି ପିମ୍ପୁଡ଼ି ମଧ୍ୟ କରନ୍ତି । ଘଟଣାର ଇତିହାସ ଉପରେ ରୋଗ ନିର୍ଣ୍ଣୟ କରାଯାଏ । ପ୍ରତିରୋଧ ଡିଇଇଟି   ବ୍ୟବହାର କରି କରାଯାଏ । ନାହୁଡ଼ ବାହାର କରି ଚିକିତ୍ସା କରାଯାଏ ଓ ସରଳ ଯନ୍ତ୍ରଣା ନିବାରକ ଔଷଧ, ଥଣ୍ଡା ପ୍ରୟୋଗ ଏବଂ ଆଣ୍ଟିହିଷ୍ଟାମିନ ଦିଆଯାଏ । କ୍ରେଡିଟ୍ କାର୍ଡ ପରି ଏକ ବସ୍ତୁଦ୍ୱାରା ଏହାକୁ ଅପସାରଣ କରାଯାଇଥାଏ । ଗୁରୁତର ପ୍ରତିକ୍ରିୟା ଥିବା ଲୋକଙ୍କୁ ଏପିନେଫ୍ରାଇନ୍ କିମ୍ବା କର୍ଟିକୋଷ୍ଟେରଏଡ ସହିତ ଚିକିତ୍ସା କରାଯାଇପାରେ। ଯେଉଁମାନଙ୍କର ତୀବ୍ର ପ୍ର।କ୍ରିୟା ଇତିହାସ ରହିଛି, ଭେନମ ବା ବିଷ ଇମ୍ୟୁନୋଥେରାପି ବ୍ୟବହାର କରାଯାଇପାରେ । ମହୁମାଛି ଦଂଶନ ଅପେକ୍ଷାକୃତ ସାଧାରଣ ଅଟେ । ବୟସ୍କମାନଙ୍କ ଅପେକ୍ଷା ପିଲାମାନେ ଅଧିକ ପ୍ରଭାବିତ ହୁଅନ୍ତି । ଯୁକ୍ତରାଷ୍ଟ୍ରରେ ମହୁମାଛି, ପୋକ ଏବଂ ହର୍ନେଟ ଷ୍ଟିଙ୍ଗ କାରଣରୁ ବର୍ଷକୁ ୧୦୦ରୁ କମ୍ ମୃତ୍ୟୁ ଘଟିଥାଏ; ଯେଉଁଥିରୁ ୮୦% ପୁରୁଷମାନଙ୍କଠାରେ ଦେଖାଯାଏ  ଚିକିତ୍ସା ସୁବିଧା ପାଇଁ ପ୍ରାୟ ଖ୍ରୀଷ୍ଟପୂର୍ବ ୪୦୦ରେ ହିପୋକ୍ରାଟସ୍ ମହୁମାଛି ଦଂଶନ ବ୍ୟବହାର କରାଯାଇଥିଲା।
ଅଷ୍ଟ୍ରେଲିଆ ଆଦିମ ଅଧିବାସୀ   ଅଷ୍ଟ୍ରେଲିଆର ମୁଖ୍ୟଭୂମି ଏବଂ ତସ୍ମାନିୟ ଦ୍ୱୀପର ମୂଳ ନିବାସୀ ଅଟନ୍ତି । ସେମାନେ ବହୁ ଶାଖାମାନଙ୍କରେ ସଙ୍ଗଠିତ ହୋଇଥାନ୍ତି ଏବଂ ସେମାନଙ୍କର ବହୁ ମୂଳ ଭାଷା ମଧ୍ୟ ରହିଛି । ବ୍ରିଟେନରେ ଉପନିବେଶୀ ଆଦିବାସୀ ପ୍ରଥମେ ଅଷ୍ଟ୍ରେଲିଆରେ ବହୁସଂଖ୍ୟକ ଥିଲେ । 2170 ଦଶକ ପର୍ଯ୍ୟନ୍ତ ଅଷ୍ଟ୍ରେଲିଆର ସରକାର ସେମାନଙ୍କ ସାଂସ୍କୃତିକ ବିରାସତକୁ ନଷ୍ଟ କରିବାର ପ୍ରୟାସ କରିଥିଲେ , ଯାହାର ଅନ୍ତର୍ଗତ ସେମାନଙ୍କ ପିଲାମାନଙ୍କୁ ପ୍ରାୟତଃ ମାତା-ପିତାଙ୍କଠାରୁ ଅଲଗା କରି ୟୁରୋପୀୟ ଶୈଳୀର ପାଠଶାଳାରେ ବନ୍ଦୀ ରଖା ଯାଉଥିଲା । 13 ଫେବୃଆରୀ 2008 ମସିହାରେ ଅଷ୍ଟ୍ରେଲିଆ ସରକାର ଔପଚାରିକ ରୂପରେ ଏହି ସମୁଦାୟଙ୍କୁ କ୍ଷମା ମାଗିଥିଲେ । ଅଷ୍ଟ୍ରେଲିଆ ଆଦିମ ଅଧିବାସୀ ମାନଙ୍କ ସଙ୍ଗୀତ ଏବଂ କଳା ଶୈଳୀ ଏବେ ମଧ୍ୟ ବିଶ୍ୱ ସାରା ପ୍ରସିଦ୍ଧି ଲାଭ କରିଛି ।
ରତିକାନ୍ତ ଶତପଥୀ  (ଜନ୍ମ: ୨୭ ଅକ୍ଟୋବର ୧୯୭୦)ଜଣେ ଓଡ଼ିଆ ସଙ୍ଗୀତ ଗାୟକ  । ସେ ଟେଲିଭିଜନ ଚ୍ୟାନେଲ ତରଙ୍ଗ ଟିଭି ଓ ଓଡ଼ିଶା ଟିଭି ସହିତ ମଧ୍ୟ ଜଡ଼ିତ ରହିଆସିଛନ୍ତି ।
ଭକ୍ତ ଓ ଭଗବାନ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ଘଡ଼େଇ ଏବଂ ନିର୍ଦ୍ଦେଶନା ଦେଇଥିଲେ ଅମୂଲ୍ୟ ଜେନା । ନାରାୟଣ ଚଳଚ୍ଚିତ୍ରର ପ୍ରଯୋଜନା ସ‌ହ କାହାଣୀ, ସଂଳାପ, ଚିତ୍ରନାଟ୍ୟ ଏବଂ ବୈଷୟିକ ନିର୍ଦ୍ଦେଶନା ଦାୟିତ୍ୱ ବ‌ହନ କରିଥିଲେ । ଏହି ଚଳଚ୍ଚିତ୍ରର ନୃତ୍ୟ ନିର୍ଦ୍ଦେଶନା ଦେଇଥିଲେ ପ‌ପୁ । ଏହି ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ ଦେବଦତ୍ତ, ରିତିକା, ପୂଜା, ଲୀନା, ଦେବୁ ବ୍ରହ୍ମା, ଦେବୀ ବାରିକ, ଚକ୍ରଧର ଜେନା, ପ୍ରିୟ ମିଶ୍ର, ନଟବର ଆଚାର୍ଯ୍ୟ । ଅଭିନୟ ଦେବଦତ୍ତ ରିତିକା ପୂଜା ଲୀନା ଦେବୁ ବ୍ରହ୍ମା ଦେବୀ ବାରିକ ଚକ୍ରଧର ଜେନା ପ୍ରିୟ ମିଶ୍ର ନଟବର ଆଚାର୍ଯ୍ୟ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟୁତ୍‌ ରଏ, ହିମାଂଶୁ ଶେଖର ମହାନ୍ତି ଏବଂ ଜିତ୍‌ ।
ତ୍ରିନାଥ ସରାବ  ୫ ଫେବୃଆରୀ ୧୯୨୫   ୨୭ ମାର୍ଚ୍ଚ ୧୯୯୮  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୁନାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତ୍ରିନାଥ ସରାବ ୧୯୨୫ ମସିହାର ଫେବୃଆରୀ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୀନବନ୍ଧୁ ସରାବ ଓ ପତ୍ନୀଙ୍କ ନାମ ସାବିତ୍ରୀ ସରାବ । ରାଜନୈତିକ ଜୀବନ ତ୍ରିନାଥ ସରାବ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ତ୍ରିନାଥ ସରାବ ୧୯୯୮ ମସିହାର ମାର୍ଚ୍ଚ ୨୭ ତାରିଖରେ ୭୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ପୂର୍ଣ୍ଣ ଚନ୍ଦ୍ର ମହାନନ୍ଦ  (୨୦ ନଭେମ୍ବର ୧୯୪୭ - ୧୮ ମଇ ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ପୂର୍ଣ୍ଣ ଚନ୍ଦ୍ର ମହାନନ୍ଦ ୧୯୪୭ ମସିହାର ନଭେମ୍ବର ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତିଳକ ମହାନନ୍ଦ ଓ ପତ୍ନୀଙ୍କ ନାମ ପଙ୍କଜିନି ମହାନନ୍ଦ । ରାଜନୈତିକ ଜୀବନ ପୂର୍ଣ୍ଣ ଚନ୍ଦ୍ର ମହାନନ୍ଦ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ପୂର୍ଣ୍ଣ ଚନ୍ଦ୍ର ମହାନନ୍ଦ ୧୯୮୯ ମସିହାର ମଇ ୧୮ ତାରିଖରେ ୪୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କୃଷ୍ଣପ୍ରସାଦ ମିଶ୍ର  (୧୯ ଅପ୍ରେଲ ୧୯୩୩ - ୧୩ ଫେବୃଆରୀ ୧୯୯୪), ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ ଥିଲେ  । ପ୍ରବନ୍ଧ ଓ ଉପନ୍ୟାସ କ୍ଷେତ୍ରରେ ମଧ୍ୟ ତାଙ୍କର ପ୍ରବେଶ ରହିଥିଲା । ତାଙ୍କ ସାହିତ୍ୟରେ ପ୍ରାଚ୍ୟ ଓ ପାଶ୍ଚାତ୍ୟ ଜୀବନ ଶୈଳୀର ଏକ ତୁଳନାତ୍ମକ ଦୃଷ୍ଟିଭଙ୍ଗି ପ୍ରକାଶିତ ହେଉଥିଲା । ବିଦେଶରେ ରହୁଥିବା ଭାରତୀୟମାନଙ୍କର ଦ୍ୱନ୍ଦ୍ୱକୁ ସେ ନିଜ ସାହିତ୍ୟରେ ଦେଖେଇବାକୁ ଚେଷ୍ଟା କରିଥିଲେ । ସେ ଜଣେ ଛାତ୍ରବତ୍ସଳ ଶିକ୍ଷକ ଓ ସୁବକ୍ତା ଥିଲେ । ଜୀବନୀ କୃଷ୍ଣପ୍ରସାଦ, ୧୯୩୩ମସିହାରେ ବ୍ରହ୍ମପୁର ସହର ଅନ୍ତର୍ଗତ ଶଙ୍କରପୁରଠାରେ ଜନ୍ମଗ୍ରହଣ କରିଥିଲେ । ସେ, କଟକର ପ୍ୟାରୀମୋହନ ଏକାଡେମୀରୁ ମାଟ୍ରିକ ପାସ କରିଥିଲେ । ୧୯୫୬ ମସିହାରେ ବନାରସ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଦର୍ଶନଶାସ୍ତ୍ର ପାଠ୍ୟକ୍ରମରେ ପ୍ରଥମ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରିଥିଲେ । ତାପରେ ଆଇନ ପଢ଼ି, ଓକିଲାତି କରିଥିଲେ । ଭାରତୀୟ ପ୍ରଶାସନିକ ସେବାରେ କୃତକାର୍ଯ୍ୟ ହୋଇଥିଲେ ମଧ୍ୟ, ତାକୁ ପ୍ରତ୍ୟାଖ୍ୟାନ କରି ୧୯୫୯ମସିହାରେ ଅଧ୍ୟାପନା ବୃତ୍ତିକୁ ଆବୋରୀଥିଲେ । ପ୍ରଥମେ ବିଜେବି କଲେଜ (୧୯୫୯-୬୩) ଓ ପରେ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରେ ଅଧ୍ୟାପନା କରିଥିଲେ  । ପରବର୍ତ୍ତୀ ସମୟରେ କମନୱଲଥ ସ୍କଲାରସିପ ପାଇ, କାନାଡ଼ାର ଟରଣ୍ଟୋ ବିଶ୍ୱବିଦ୍ୟାଳୟରୁ ପିଏଚଡି କରିଥିଲେ । ୧୯୬୮ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରେ ପ୍ରାଧ୍ୟାପକ ଭାବରେ ଯୋଗଦେଇ, ୧୯୮୪ରେ ପ୍ରଫେସର ହୋଇଥିଲେ । ୧୯୮୮ରେ ସେ ଓଡ଼ିଶା ଦର୍ଶନ କଂଗ୍ରେସର ସଭାପତି ଅଳଙ୍କୃତ କରିଥିଲେ । ଅବସର ନେବା ପୁର୍ବରୁ ୧୯୯୪ ମସିହାରେ ଆକସ୍ମିକ ଭାବରେ ତାଙ୍କର ମୃତ୍ୟୁ ଘଟିଥିଲା । ସାହିତ୍ୟ ସର୍ଜନା ଅଧ୍ୟାପନା ଓ ସାହିତ୍ୟ ସର୍ଜନାକୁ ସମାନ ଗୁରୁତ୍ୱ ଦେଇଥିଲେ କୃଷ୍ଣପ୍ରସାଦ । ସେ ପ୍ରାୟ ୧୦୦ରୁ ଉର୍ଦ୍ଧ୍ୱ ଗଳ୍ପ ଲେଖିଥିଲେ । ଓଡ଼ିଆ ଗଳ୍ପକୁ ପାରମ୍ପାରିକ ପ୍ରବାହରୁ ଦୂରେଇ ନେଇ, ସେ ଏକ ନୂତନ ରୂପ ଦେବାକୁ ଚେଷ୍ଟା କରିଥିଲେ ।
ଦୁର୍ଲଭ ସିଂ  ( ୧୨ ମାର୍ଚ୍ଚ ୧୯୧୭ - ୪ ମଇ ୨୦୧୦), ଜଣେ ଓଡ଼ିଆ ମଞ୍ଚ ଓ ଚଳଚ୍ଚିତ୍ର ଅଭିନେତା ଥିଲେ  । ଅଭିନୟ ଓ ନୃତ୍ୟ ପାଇଁ ସେ ଗୁରୁ କେଳୁଚରଣ ମହାପାତ୍ର ସମ୍ମାନ ଓ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ଆଦି ପୁରସ୍କାର ପାଇଥିଲେ । ବ୍ୟକ୍ତିଗତ ଜୀବନ ଦୁର୍ଲଭ ୧୯୧୭ମସିହା ମାର୍ଚ୍ଚ ୧୨ତାରିଖରେ ପୁରୀ ଜିଲ୍ଲାର ନିମାପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଆନନ୍ଦ ଚନ୍ଦ୍ର ସିଂ ଯାତ୍ରାଦଳରେ ଅଭିନୟ ଶିଖାଉଥିଲେ, ନୃତ୍ୟ ନିର୍ଦ୍ଦେଶନା ଦେଉଥିଲେ ଓ ବିଭିନ୍ନ ବାଦ୍ୟଯନ୍ତ ବଜାଉଥିଲେ ।  'ଓସ୍ତାତ'  ଭାବରେ ସେ ପରିଚିତ ଥିଲେ । ବାପାଙ୍କ ପ୍ରଭାବରୁ, ଦୁର୍ଲଭ ଦଶ ବର୍ଷ ବୟସରୁ ମଞ୍ଚରେ ଅଭିନୟ ଆରମ୍ଭ କରିଥିଲେ । ସ୍କୁଲ ଶିକ୍ଷା ପ୍ରତି ତାଙ୍କର ଆଗ୍ରହ ନଥିଲା । ପିତା ତାଙ୍କୁ ଅଭିନୟରେ ତାଲିମ ଦେଇଥିଲେ । ଅଭିନେତ୍ରୀ ଲକ୍ଷ୍ମୀ ଦେବୀଙ୍କୁ ସେ ବିବାହ କରିଥିଲେ । ତାଙ୍କର ୨ପୁଅ ଓ ୭ଝିଅ । ୨୦୧୦ମସିହା ମେ ୪ତାରିଖରେ, ଦୁର୍ଲଭ ସିଂଙ୍କର ପୁରୀଠାରେ ପରଲୋକ ଘଟିଥିଲା । ଅଭିନୟ ଜୀବନ ୧୯୨୯ରେ, ଦୁର୍ଲଭ କବିଚନ୍ଦ୍ର କାଳୀଚରଣ ପଟ୍ଟନାୟକଙ୍କ ରାସଦଳରେ ଯୋଗ ଦେଇଥିଲେ । ଏହି ରାସଦଳ, ପରବର୍ତ୍ତୀ ସମୟରେ  "ଓଡ଼ିଶା ଥିଏଟର୍ସ"  ନାମରେ ପରିଚିତ ହୋଇଥିଲା । ଏଠାରେ ତାଙ୍କର ଦକ୍ଷତାର ବିକାଶ ହୋଇଥିଲା । ଲକ୍ଷ୍ମୀ ଦେବୀଙ୍କୁ ବିବାହ କରିବା ପରେ, ସେ ଓଡ଼ିଶା ଥିଏଟର୍ସ ଛାଡି  "ଅନ୍ନପୂର୍ଣ୍ଣା ବି"  ଦଳରେ ଯୋଗ ଦେଇଥିଲେ । ଏଠାରେ ସେ ଅଭିନୟ ସହିତ ନିର୍ଦ୍ଦେଶନା ମଧ୍ୟ ଦେଉଥିଲେ । ଅନ୍ନପୂର୍ଣ୍ଣା ଛାଡିବା ପରେ, ସେ ବେତାର ଓ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ନିଜର ଅଭିନୟ ଜୀବନର ଅନୁଭୁତିକୁ ପାଥେୟ କରି ସେ  "ପଚାଶ ବର୍ଷର ଓଡ଼ିଶା ରଙ୍ଗମଞ୍ଚ"  ନାମରେ ଏକ ପୁସ୍ତକ ମଧ୍ୟ ରଚନା କରିଥିଲେ ।
ବଳରାମ ସାହୁ  (ଜନ୍ମ: ୩ ମାର୍ଚ୍ଚ ୧୯୨୮) ଜଣେ ଓଡ଼ିଆ ରାଜନୀତିଜ୍ଞ ଓ ସ୍ୱାଧୀନତା ସଂଗ୍ରାମୀ ଥିଲେ  । ସେ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ବଳରାମ ସାହୁ ୧୯୨୮ ମସିହାର ମଇ ମାସ ୩ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନାତନ ସାହୁ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକୋତ୍ତର । ସେ ତାରାମଣୀ ସାହୁଙ୍କୁ ବିବାହ କରିଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ୧୯୪୨ ମସିହାରେ ବଳରାମ ମଧ୍ୟ ଇଂରାଜୀ ବିଦ୍ୟାଳୟରେ ପଢ଼ୁଥିବାବେଳେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ ଏବଂ ଏହାପରଠାରୁ ସେ ଭାରତୀୟ ଜାତୀୟ କଂଗ୍ରେସର ଜଣେ ସକ୍ରିୟ ସମର୍ଥକ ଥିଲେ । ରାଜନୈତିକ ଜୀବନ ଦେଶ ସ୍ୱାଧୀନ ହେବାପରେ ସେ ରାଜନୀତିରେ ସିଧାସଳଖ ସକ୍ରିୟ ନଥିଲେ, ମାତ୍ର ଓଡ଼ିଶା ପଛରେ ରହିଯିବାରୁ, ସେ ଜଣେ ସକ୍ରିୟ କର୍ମକର୍ତ୍ତା ଭାବରେ ରାଜନୀତିରେ ଯୋଗ ଦେଇଥିଲେ । ୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ବଳରାମ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ, ମାତ୍ର ଏହି ନିର୍ବାଚନରେ ସେ ସମୁଦାୟ ୧୧,୭୨୭ ଖଣ୍ଡ ଭୋଟ ପାଇ ୨ୟ ସ୍ଥାନରେ ରହି ପରାଜିତ ହୋଇଥିଲେ ଓ ହରେକୃଷ୍ଣ ମହତାବ ସମୁଦାୟ ୨୨,୬୯୨ ଖଣ୍ଡ ଭୋଟ ପାଇଁ ବିଜୟୀ ହୋଇଥିଲେ । ଏହାପରେ ୧୯୭୧ ମସିହାର ସେପ୍ଟେମ୍ବର ମାସରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀର ଉପ-ନିର୍ବାଚନରେ ସେ ପୁଣିଥରେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୧ ମସିହାରୁ ୧୯୭୩ ମସିହାଯାଏଁ କାର୍ଯ୍ୟ କରିଥିଲେ । ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ, ମାତ୍ର ନିର୍ବାଚନରେ ସେ ସମୁଦାୟ ୧୮୭୨୩ ଖଣ୍ଡ ଭୋଟ ପାଇ ପୁଣି ୨ୟ ସ୍ଥାନରେ ଥିଲେ ଓ ଯୁଗଳ କିଶୋର ପଟ୍ଟନାୟକ ସମୁଦାୟ ୨୫,୫୨୨ ଖଣ୍ଡ ଭୋଟ ପାଇ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ବଳରାମ ୧୯୮୩ ମସିହାର ଜୁନ ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା । ୬ ସେପ୍ଟେମ୍ବର ୧୯୮୩ରେ ତାଙ୍କ ପାଇଁ ଓଡ଼ିଶା ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଢେଙ୍କାନାଳ ସହର ଓଡ଼ିଶାର ଢେଙ୍କାନାଳ ଜିଲ୍ଲାର ସଦର ମହକୁମା ଓ ଏକ ପ୍ରମୁଖ ସହର । ଏହା ଜିଲ୍ଲାର ଏକ ମୁଖ୍ୟ ବ୍ୟବସାୟିକ ପେଣ୍ଠସ୍ତଳ । ଢେଙ୍କାନାଳ ଏକ ପୁରାତନ ଗଡ଼ଜାତ ରାଜ୍ୟ, ତଥା ରାଜ୍ୟର ଏକ ପୁରାତନ ସହର, ଏଠାରେ ଗୋଟିଏ ଭବ୍ୟ ରାଜ ପ୍ରାସାଦ ମଧ୍ୟ ରହିଛି । ଅବସ୍ଥାନ ଏହି ସହର ସମ୍ବଲପୁର-କଟକ ଜାତୀୟ ରାଜପଥ ମଧ୍ୟରେ ଅବସ୍ଥିତ । କଟକଠାରୁ ସହରର ଦୂରତା ହେଉଛି ୬୦ କି. ମି. । ପୁରାତନ ଅଭିଭକ୍ତ ୧୩ଟି ଜିଲ୍ଲା ଭିତରୁ ଢେଙ୍କାନାଳ ଅନ୍ୟତମ । ପରେ ଏଥିରୁ ଢେଙ୍କାନାଳ ଜିଲା ଓ ଅନୁଗୁଳ ଜିଲା ତିଆରି ହୋଇଛନ୍ତି । ୧. ହିନ୍ଦୋଳ ୨. କାମାଖ୍ୟାନଗର ୩. ଗନ୍ଦିଆ ଜିଲ୍ଲାଟି ଓଡ଼ିଶାର ଠିକ୍ ମଧ୍ୟ ଭାଗରେ ଅବସ୍ତିତ । ଏହାର ଗମନା ଗମନ ବ୍ୟବସ୍ଥା ଅତ୍ୟନ୍ତ ଉନ୍ନତ ଧରଣର.ଜିଲ୍ଲା ମଧ୍ୟରେ ଦୁଇଟି ଜାତୀୟ ରାଜପଥ ତଥା ଏକ ମୁଖ୍ୟ ରେଳ ଲାଇନ୍ ଯାଇଛି । ସେଥିଯୋଗୁ ଓଡ଼ିଶାର ବିଭିନ୍ନ ଭାଗକୁ ଜାତାୟତ କରିବାରେ କିଛି ଅସୁବିଧା ହୁଏ ନାହି. ଏହା ଭୁବନେଶ୍ୱରଠାରୁ ‌‌‌୯୫ କି.ମି. ଦୂରରେ ଅବସ୍ଥିତ । ଜନଗଣନା ଏଠାକାର ମୋଟ ଜନସଂଖ୍ୟା ୧,୧୯୨,୯୪୮ । ପୁରୁଷ ସଂଖ୍ୟା ୬୧୨,୫୯୭ ଓ ମହିଳା ୫୮୦,୩୫୧ । ୨୦୦୧ ଜନଗଣନାଠାରୁ ମୋଟ ଜନସଂଖ୍ୟାରେ ୧୧.୮୨ ଶତକଡ଼ା ବଢ଼ିଥିବା ଜଣାଯାଏ । ୧୯୯୧ର ଜନଗଣନାଠାରୁ ୨୦୦୧ର ଜନଗଣନା ଯାଏଁ ଏହି ବୃଦ୍ଧି ୧୨.୫୬ ଥିଲା । ପର୍ଯ୍ୟଟନ ଢେଙ୍କାନାଳ ସ‌ହରରେ ଥିବା ପର୍ଯ୍ୟଟନସ୍ଥଳମାନ ହେଲେ: ଗଜଲକ୍ଷ୍ମୀ ରାଜବାରି ଗଜ ଲକ୍ଷ୍ମୀପୂଜା ହେଉଛି ଢେଙ୍କାନାଳର ଏକ ପ୍ରମୁଖ ଉତ୍ସବଏହା ପ୍ରାୟ ୧୫ ଦିନ ଧରି ଚାଲିଥାଏ,ଓଡ଼ିଶାର କୋଣ ଅନୁକୋଣରୁ ଲୋକ ଆସିଥାନ୍ତି ଏହାକୁ ଦେଖିବା ଲାଗି । ଏହି ସମୟରେ ଢେଙ୍କାନାଳ ମହୋତ୍ସବ ପାଳନ ହୋଇଥାଏ ତେଣୁ ସହରରେ ଏକ ଉତ୍ସବର ବାତାବରଣ ସୃଷ୍ଠି ହୋଇଥାଏ । ସେତେବେଳେ ସହରଟି ନୂଆ ବୋହୁ ଭଳି ସଜେଇ ହେଇଥିବା ପରି ଲାଗେ । କପିଳାସ ଢେଙ୍କାନାଳ ସହରଠାରୁ ମାତ୍ର ୨୫ କି.ମି. ଦୁରରେ କପିଳାସ ଅବସ୍ଥିତ, ଯାହାକି ଭଗବାନ ଚନ୍ଦ୍ରଶେଖରଙ୍କ ପାଇଁ ପ୍ରସିଦ୍ଧ । ଏକ ସୁଉଚ ପାହାଡର ସିଖରରେ ପ୍ରଭୁଙ୍କ ମନ୍ଦିର କାଇ କେତେ କାଳରୁ ଶୋଭା ପାଉଅଛି.ଭଗବାନ ଶିବଙ୍କୁ ଦର୍ଶନ କରିବ ଲାଗି ଦିନକୁ ହଜାର୍ ହଜାର୍ ଭକ୍ତଙ୍କର ଭିଡ ସେଇଠି ଲାଗିଥାଏ. ସେଇଥି ପାଇ ସେ କ୍ଷେତ୍ରକୁ ଓଡ଼ିଶାର କୈଳାଶ କୁହାଯାଏ। ସପ୍ତସଜ୍ୟା ଢେଙ୍କାନାଳର ଏକ ଗା ଯାହା ଢେଙ୍କାନାଳ ସାହରଠାରୁ ୧୧ କି-ମି ଦୁରରେ ଅବସ୍ଥିତ ଏହାକୁ ଉତ୍ତମ ସଡକ ପଥଦ୍ୱାରା ସଞ୍ଜୋଗ କରା ଯାଇଛି କିମ୍ବଦନ୍ତି ଅନୁଷାରେ ଏଠାରେ ସପ୍ତରୃଷି ଙ୍କର ଅଶ୍ରମ ଥିଲା । ପୌରାଣିକ କଥା ଅନୁଷାରେ ରାମଚନ୍ଦ୍ର ବନବାସ ସମୟରେ ଏହି ସୁନ୍ଦର ସ୍ଥାନରେ ଅବସ୍ଥାନ କରିଥିଲେ। ଏହା ଏକ ଉତ୍ତମ ପାର୍ଯଟନ ସ୍ଥଳୀ ରୂପେ ଖ୍ୟାତିଲାଭ କରିଛି। ନିଜ ବ୍ୟାସ୍ତ ଜୀବନଠାରୁ ଦୁରରେ କିଛି ସମୟ କାଟିବା ପାଇ ଏହା ଏକ ପ୍ରକୃଷ୍ଟ ସ୍ଥାନ ଯୋରନ୍ଦା - ଢେଙ୍କାନାଳ ସହରଠାରୁ 25 ଦୂରରେ ଅବସ୍ଥିତ ଏକ ଗ୍ରାମ ଯାହା ବିଶ୍ୱ ପ୍ରସିଦ୍ଧ ମହିମା ଧର୍ମର ପିଠସ୍ଥଳୀ। ଏଠାକାର ମାଘ ମେଳା ପୃଥିବୀର କୋଣ ଅନୁକୋଣରେ ପରିଚିତ।। ପ୍ରସିଦ୍ଧ ଓଡ଼ିଆ କବି ଭୀମ ଭୋଇ ଏହି ଧର୍ମର ପ୍ରଚାର ପ୍ରସାର ପାଇଁ ଏଠାରେ ସାହିତ୍ୟ ସାଧନା କରିଥିଲେ। ଭାଷା ଓଡ଼ିଆ, ଢେଙ୍କାନାଳର ସରକାରୀ ଭାଷା ଅଟେ ।